Katerina's diary: Περπατώ εις το δάσος..\nGingo, Gingo είσαι εδώ;\nΠόσα άραγε να είναι τα ελληνικά blog σήμερα; Όταν ξεκίνησα ήταν μετρημένα, τώρα δάσος ολόκληρο! Άλλα ενεργά, άλλα ανενεργά, ξεχασμένα.. Όπως εκείνο του φίλου Gingo, που και ευαισθησίες έχει και πολλαπλά ενδιαφέροντα επίσης!\nO φίλος μου Γ.λοιπόν, ενεργοποίησε επιτέλους το ιστολόγιό του και το μετέφερε στην πλατφόρμα του wordpress.\nKαλορρίζικος!! Ασχολείται σήμερα, σε δύσκολους καιρούς με ..πρίγκηπες!\nA, όμως αγαπητέ φίλε, μη μιλάς για υπεραξίες.. μη μιλάς!\nΜιλώντας για δάσος, της Μαρίνας τοις ρήμασι πειθόμενη, αποφάσισα να φυτέψω διάφορα χρηστικά καλλωπιστικά, πέρα από βασιλικούς και δυόσμους, σέλινο και μαϊντανούς. Λόγω δε της απουσίας μου, φούντωσαν καί λόγγωσαν τον τόπο όλο!\nΈτσι ντοματάκια μελιτζάνες πιπεριές και πιπερίτσες εκόσμησαν, άνθισαν και δίνουν καρπούς στις ζαρντινιέρες μου! Συνεπώς, το πρωινό μου περπάτημα πλέον γίνεται στους καντηφέδες και τα ζαρζαβατικά του μπαλκονιού μου!\nΌλα μικρά αυτόν τον καιρό στη ζωή μας.. Μικροί μισθοί, μικρά σπίτια, μικρότερα αυτοκίνητα..Μικροί άνθρωποι, μικρά αισθήματα.. Μικρές προσδοκίες, μικρά όνειρα, κήποι σε ζαρντινιέρα δηλαδή..\nΑκούμε Νέο Κύμα, Γ.Ζωγράφος - Λ.Κόκοτος-, "Μικρό παιδί"..\nΕτικέτες ουκ εν τω πολλώ το ευ\n...Μικρές ντοματούλες, μικρές πιπερίτσες, μικρές αξίες, λίγη αξιοπρέπεια και πάει λέγοντας...Όλα μίκρυναν Κατερίνα μου...όλα...\n3:01 μ.μ., Νοεμβρίου 01, 2008\nΔυστυχώς Κiki μου ότι έχει αξία μικραίνει κάθε μέρα και η υπεραξία δίνεται σε πρόσκαιρα και ανόητα.."σε στύλ vulgaire", που λέει και ο Gingo\n5:32 μ.μ., Νοεμβρίου 01, 2008\nΜικρά αλλά πολύτιμα\nμε ύδωρ αφού ποτίζονται\nκι' αγάπη από εσένα...\n10:09 μ.μ., Νοεμβρίου 01, 2008\nΓεμίσαμε χρώμα και ομορφιές!\nΚαλό μήνα και καλή συνέχεια στις βόλτες!\n12:44 μ.μ., Νοεμβρίου 02, 2008\nΚατερίαν μου τα όνειρά μας παραμένουν μεγάλα. Μικρά όνειρα, μικρή ζωή..\n4:16 μ.μ., Νοεμβρίου 02, 2008\nEποίησες αγαπητή φυρδην-μιγδην!! Πάντα πίστευα ότι το blog είναι η συνέχεια των λευκωμάτων με τις χαλκομανίες των νεανικών μας χρόνων!!!\n5:42 μ.μ., Νοεμβρίου 02, 2008\nΑγαπητέ μου Kitsosmitsos πάντα με τον καλό σου λόγο!\n-Καλό μήνα και συνέχεια σε σένα!\n-Είδες το blog του φίλου Gingo?\n5:43 μ.μ., Νοεμβρίου 02, 2008\nΕντυπωσιακή είσοδος αγαπητέ ταχυδρόμοοοοος!!\n-Έτσι πρέπει να σκέφτεται ένας νέος άνθρωπος, ως εσύ, μεγάλα!! Σου το εύχομαι με όλη μου την καρδιά!\n5:46 μ.μ., Νοεμβρίου 02, 2008\nΝαι...ναι..πολύ μου αρέσει αυτό με τα λευκώματα, μιας και το δικό μου χάθηκε...\nΜου είχαν καρφιτσώσει μια βελόνα με κλωστή "Για όταν σου χρειαστεί" έγραφε...\n9:59 μ.μ., Νοεμβρίου 02, 2008\nΩραίο αυτό το σύνδρομο Μαμαλάκη (ντοματούλα, πιπερίτσα, κουταλάκι...).\nΕποχή συρρίκνωσης. Από τη φέτα του ψωμιού του τοστ (για παρατηρήστε, η τοστιέρα σας πλέον χωράει 6 τεμάχια...) έως τις μέρες λειτουργίας των λαϊκών πάλκων (μακριά από μας...).\nΜε την αλλαγή της ώρας επίσης, μικρές χειμωνιάτικες μέρες.\nΚι εμείς; "Μικρός λαός και πολεμά", που λέει κι ο πατριώτης μας...\n1:50 μ.μ., Νοεμβρίου 03, 2008\n=Kαλή εβδομάδα φύρδην μίγδην!!\nΚάπου υπάρχει ακόμα το δικό μου..Ούτε οι κόρες δεν το καταδέχτηκαν!!\n=Αγαπητά μου τα δύο ΠΙ, μου αρέσει ο όρος "σύνδρομο Μαμαλάκη", το υιοθετώ!!;)\nΜικροί ναι συρρικνωμένοι ποτέ~που λέει η αντεπόρτας δηλαδή-!!\n(καλέ μήπως κάναμε λάθος, ποιός χειμώνας και ποιό φθινόπωρο!!)\n6:54 μ.μ., Νοεμβρίου 03, 2008\nΜ' αρέσει που το αποφάσισες. Ο μικρός δικός σου λαχανόκηπος θα σε ανταμείψει περισσότερο απο τις εξυπνάδες που μας κάνει το κράτος! Πατάτες να βάζεις σε τακτά διαστήματα (πχ μία κάθε εβδομάδα) ώστε να έχεις συνεχή συγκομιδή. Το χειμώνα μερικά είδη πιάνουν καλύτερα απο άλλα, ραπάνια, ρέβες, κουνουπίδια, μαρούλια και βεβαίως φρέσκα κρεμμυδάκια και σκόρδα.\nΜικρός αλλά πολύτιμος ο προσωπικός σου κόπος. Και άσε τους πολιτικάντηδες της Ελλάδος να λένε. Ο ένας στραβός τραβάει τον άλλο\n10:14 μ.μ., Νοεμβρίου 03, 2008\nΟρίστε και μερικές φωτογραφίες της περσινής μου προσπάθειας εδώ\n10:19 μ.μ., Νοεμβρίου 03, 2008\nπολύ αληθινη η τελευταία παραγραφος....ας είναι τα αισθήματα πλούσια τουλαχιστον :)\n10:39 μ.μ., Νοεμβρίου 03, 2008\nΝαι αγαπητή Marina, έχει πιέννες ο κρεμαστός λαχανόκηπός μου! Αν εξαιρέσεις τις κανονικές ντομάτες που μετά την πρώτη συγκομιδή αρρώστησαν και ξέπεσαν, όλα τα άλλα πήγαν καλά! Αυτή τη στιγμή θα μαζέψω άλλες δέκα μελιτζανες -μικρές βέβαια- αρκετές πιπεριές που περιμένω να κοκκινίσουν, ντοματάκια για στόλισμα στις σαλάτες κλπ\nΗ συγκομιδή σου στο Panoramio με ενθαρρύνουν για πατάτες!\n1:05 μ.μ., Νοεμβρίου 04, 2008\nΑγαπητέ Cook χαίρομαι που συνεννοούμαστε οι bloggers χωρίς πολλά πολλά, λακωνικά! ;)\n1:06 μ.μ., Νοεμβρίου 04, 2008\nΚατερίνα,γεια σου κι από κοντά!\nΠολύ χρηστική ιδέα και χωρίς φυτοφάρμακα.Ηκαλοκαιρινή μου απόπειρα για μπαξέ,δεν ευδοκίμησε και τα παράτησα.\n1:54 μ.μ., Νοεμβρίου 04, 2008\nΓειά σου Ελένη μου! Μια απόπειρα στον κήπο στη Σπάρτη, στέφτηκε αποτυχίας, γιατί βρωμούσες και ζουζούνια κατέφαγαν τα φυτάρια. Ενώ αυτά, στις ζαρντινιέρες στην Αθήνα, επέζησαν και κάρπισαν!\n8:17 μ.μ., Νοεμβρίου 04, 2008\nΜετρημένα και σκέψου ότι από αυτά "εφαγα" στα λινκς το δικό σου! Τώρα το είδα (γκρρ..).\nΤεσπα. Τα έχουμε ξαναπεί: τα μικρά βρίσκονται σε αφθονία, ας παίρνουμε δύναμη από τις φωτεινές εξαιρέσεις.\n12:38 π.μ., Νοεμβρίου 05, 2008\nΕυτυχώς που υπάρχουν κι οι λιγοστοί κήποι. Αλλιώς θα χάνονταν ακόμη περισσότερα χρώματα και μυρωδιές. Μέρα καλή\n10:50 π.μ., Νοεμβρίου 05, 2008\n-Καλό βράδυ αγαπητή Citronella!\nEλπίζουμε να υπάρχουν εξαιρέσεις, πάντα.\n-Γειά σου Λάκη Φουρουκλά, πάντα με διάθεση ποιητική! Ευχαριστώ, μέρες καλές και εσύ! :)\n11:30 μ.μ., Νοεμβρίου 06, 2008\n11:41 μ.μ., Νοεμβρίου 07, 2008\nPanos pigreco said...\nΓεια σου ξαδελφη.\nΓιατι εβαλλες αυτο το τραγουδι του Ζωγραφου;\nΑυτο ειναι αποπειρα δολοφονιας μου.\n2:07 μ.μ., Νοεμβρίου 09, 2008\n-Δημήτριε ταξιδευτή, σου ευχήθηκα; Δεν σου ευχήθηκα! Χρόνια πολλά και καλά!\n(Για 5 ο'clock tea τραγούδι! )-;))\n- Γι' αυτό με λές ξαδέρφη, "αδερφέ" μου Πάνο; LOL :)))\n(έχουμε φάει τις μπουάτ με το κουτάλι, έτσι;)\n2:34 μ.μ., Νοεμβρίου 10, 2008\nΑπέτυχαν στη Σπάρτη και κάρπισαν στην Αθήνα?????\nΕχεις δίκιο, όλα μικρά...το μόνο καλό βέβαια της σμίκρυνσης των πορτοφολακίων μας θα ήταν να σταματήσουμε λίγο να χτίζουμε σαν παλαβοί, να καίνε λιγότερο τα μικρότερα αυτοκίνητά μας και να μην έχουμε 4 κινητά ο καθένας...\nΤο αισιόδοξο Πατσιούρι!\n8:57 μ.μ., Νοεμβρίου 10, 2008\nΟλα μικρά... όμως τουλάχιστον να είναι αληθινά και να τα προσεγγίζουμε με αγάπη και με ειλικρίνεια.\nΟταν μας πρωτόειδε μαζί ο Ζωγράφος (τον πρόλαβα στη δύση του, αλλά τον χάρηκα για 4-5 χρόνια) στο δεύτερο ραντεβού μας με τον Δ, μεταξύ ενός τραγουδιού και αρκετών γουλιών βότκας με πορτοκάλι μας δήλωσε ότι είμαστε πολύ ταιριαστοί και πως θα παντρευτούμε σίγουρα. Τον θυμόμαστε και οι δύο με αγάπη, αλλά και με θλίψη, γι αυτό το πολύ μοναχικό τέλος.\n11:35 μ.μ., Νοεμβρίου 15, 2008\n-Πατσιούρι απαισιόδοξο δεν υπάρχει στο λεξικό της ζωής~!! Τώρα όσο για τον καταναλωτισμό δεν νομίζω ότι οι κακές συνήθειες κόβονται! Ούτε πρόκειται να χρεοκοπήσουμε,μην ακούς, εκτός και αν γίνει πόλεμος..\n-Τι γλυκειά ιστορία! Είδες ένας καντηφές και ένας λαχανόκηπος σε ζαρντινιέρα τι έφεραν στην επιφάνεια; Πολύ μου άρεσε, Juanita μου, ένας καλλιτέχνης έχει διορατικό μάτι..\n3:05 μ.μ., Νοεμβρίου 16, 2008


Κύθνος ή Θερμιά, μια κυκλαδίτικη ομορφιά - Driver Stories\nΚύθνος ή Θερμιά, μια κυκλαδίτικη ομορφιά\nΕλλάδα Νησιά Αιγαίου Πελάγους 27 Απριλίου 2017 Like\nΈνα νησί τόσο κοντά και τόσο μακριά απ’ όλα. Ένα νησί των Κυκλάδων που τα έχει όλα. Όμορφες παραλίες, ησυχία, πολύ καλό φαγητό, γραφικά χωριά, ιαματικά λουτρά. Η πρόσβαση γίνεται από το λιμάνι του Πειραιά (3-3,5 ώρες) και από το λιμάνι του Λαυρίου (2-2,5 ώρες). Επίσης υπάρχουν πολλά δρομολόγια που ενώνουν την Κύθνο με τα γύρω νησιά όπως Κέα, Σέριφο, Σίφνο κλπ. Καθώς το πλοίο πλησιάζει το νησί βλέπεις τις παραλίες και λες «να μη ξεχάσουμε να έρθουμε για κολύμπι κι εδώ».\nΤο λιμάνι λέγεται Μέριχας, είναι πολύ γραφικό, με πολλά ενοικιαζόμενα δωμάτια και μικρά ξενοδοχεία. Μπορεί κανείς να μείνει άνετα στο λιμάνι του νησιού καθώς διαθέτει μίνι μάρκετ, εφημερίδες, περιοδικά, πρακτορεία εισιτηρίων, ενοικιαζόμενα αυτοκίνητα κ.ά. Τα εστιατόρια, τα καφέ και τα μπαράκια είναι πολλά και καλόγουστα. Φεύγοντας από τον Μέριχα, ανηφορίζοντας το δρόμο προς το εσωτερικό του νησιού, το μάτι σου πέφτει στην άγρια κάπαρη που είναι φυτρωμένη ανάμεσα στις πέτρες του λόφου, σημάδι ότι εδώ οι σαλάτες που θα φας έχουν το άρωμα και τη γεύση της.\nΑν διαλέξει κάποιος να μείνει στα Λουτρά ή λίγο πριν ή λίγο μετά θα συνδυάσει ταυτόχρονα με το μπάνιο και άλλα πράγματα. Τα Λουτρά βρίσκονται σε απόσταση από το λιμάνι 11 km και από τη Χώρα 5 km.\nΣτα Λουτρά οι υποδομές του υδροθεραπευτηρίου είναι από την εποχή του βασιλιά Όθωνα και της βασίλισσας Αμαλίας (1840). Λέγεται ότι η Αμαλία επειδή δεν μπορούσε να τεκνοποιήσει έφερε από τη Βαυαρία ειδικούς γιατρούς προκειμένου να αναζητήσουν το κατάλληλο ιαματικό νερό για να ευεργετηθεί. Οι ειδικοί θεώρησαν ότι τα ιαματικά νερά της Κύθνου είναι ιδανικά για το πρόβλημα της υπογονιμότητας της βασίλισσας και έτσι κατασκευάστηκαν οι μαρμάρινοι λουτήρες που υπάρχουν έως σήμερα, για τα μπάνια του βασιλικού ζεύγους. Η Κύθνος για πολλά χρόνια στήριξε την οικονομική και τουριστικής της ανάπτυξη στα ιαματικά αυτά λουτρά.\nΣτα Λουτρά εκτός από τα ιαματικά νερά υπάρχει μια μεγάλη παραλία κι άλλες μικρότερες που βρίσκονται τριγύρω, όπως η παραλία Σχοινάρι, εκεί που πέφτουν τα θερμά νερά. Εδώ αν πεινάσεις έχεις να διαλέξεις ανάμεσα σε απλές ή γρήγορες λύσεις φαγητού αλλά και σε πιο «μαμαδίστικες» γεύσεις. Στην οικογενειακή ταβέρνα της κ. Κατερίνας μπορείς να γευθείς πολλά σπιτικά πιάτα, από ντόπια προϊόντα αλλά και να προμηθευτείς νόστιμα τυριά και φρέσκια κάπαρη για το σπίτι.\nΑφού ξεκουραστείς σε κάποιο από τα ξενοδοχεία ή ενοικιαζόμενα δωμάτια, από τα πολλά της περιοχής, βγαίνεις για την απογευματινή σου βόλτα στο γραφικό λιμανάκι. Εδώ μπορείς να καθίσεις στα μικρά καφέ για να απολαύσεις ένα δροσερό χυμό ή παγωτό, με θέα τα σκάφη που λύνουν και δένουν τα σχοινιά τους.\nΓια το βραδινό φαγητό υπάρχουν πολλές ταβέρνες όπου μπορείς να φας πεντανόστιμα ντόπια κρέατα, μαγειρευτά ή ψητά. Στην ταβέρνα του «ΚΟΥΤΣΙΚΟΥ» ξέρεις ότι τη μία μέρα μπορείς να φας κατσικάκι λεμονάτο και την επόμενη μέρα κοκκινιστό, συνοδευόμενα πάντα με καταπληκτικές σαλάτες γεμάτες από τα αρωματικά βότανα του νησιού, την κάπαρη και τον μάραθο. Το βράδυ σου ολοκληρώνεται στα μπαράκια με ένα ποτό στην ακροθαλασσιά.\nΌπου και να διαλέξεις να μείνεις στην Κύθνο μπορείς να δεις το νησί μέσα από μονοήμερες εξορμήσεις. Μια όμορφη απογευματινή βόλτα είναι στη Δρυοπίδα, στη μέση του νησιού. Σίγουρα θα σε κρατήσει για βραδινό φαγητό αφού θα έχεις εξαντληθεί από το περπάτημα στα σοκάκια, της θαυμάζοντας τις γλάστρες στις μικρές αυλές των σπιτιών.\nΣυνεχίζοντας το δρόμο από Μέριχα και Δρυοπίδα, μέσα από το πευκοδάσος, συναντάς τον οικισμό της Παναγίας Κανάλας με την ομώνυμη εκκλησία της Παναγίας Κανάλας και ήσυχη παραλία της, με τα ήρεμα νερά που σε γαληνεύουν. Η εκκλησία γιορτάζει στις 15 Αυγούστου και στις 8 Σεπτεμβρίου όπου εδώ γίνεται μεγάλο πανηγύρι. Λέγεται ότι η εικόνα βρέθηκε από ψαράδες να επιπλέει στη θάλασσα ανάμεσα στο άνοιγμα Κύθνου – Σερίφου.\nΣίγουρα ένα από τα πιο γνωστά σημεία συνάντησης για κολύμπι ή για εξερεύνηση είναι η γνωστή παραλία της Κολώνας. Το τοπίο εδώ είναι μαγικό και θέλεις να το γνωρίσεις από άκρη σ’ άκρη. Θέλεις να ανέβεις στον ’Άγιο Λουκά παρόλο που βλέπεις ότι μόνο περπατώντας μπορείς να φτάσεις στο σημείο αυτό. Αν δε θέλεις να περπατήσεις πρέπει να έχεις μηχανή καθώς με το αυτοκίνητο είναι εξαιρετικά δύσκολο και ριψοκίνδυνο να τα καταφέρεις. Η θέα από το σημείο αυτό σε αποζημιώνει για την προσπάθεια αυτή. Χαιρετάς τα πλοία της γραμμής αλλά και τα πολλά ιστιοπλοϊκά με τα πανιά που διασχίζουν το Αιγαίο, προσέχοντας να μη σε παρασύρει ο δυνατός αέρας που φυσάει τις περισσότερες μέρες του καλοκαιριού.\nΗ Χώρα είναι ένα μαγικό μέρος που σε τραβάει σα μαγνήτης, όσες μέρες παραμείνεις στο νησί για διακοπές. Θέλεις να πηγαίνεις κάθε απόγευμα και να φεύγεις προς το ξημέρωμα. Δεν ξέρεις κάθε φορά τι να διαλέξεις να κάνεις και από πού να ξεκινήσεις. Έχει ένα μικρό αλλά καταπληκτικό Μουσείο όπου για λίγα λεπτά μπορείς να ζήσεις μέσα σε ένα παραδοσιακό σπίτι της Κύθνου και να φανταστείς τον τρόπο ζωής των ενοίκων του. Βλέπεις την καθημερινότητα τους, τον τρόπο που ζούσανε, που έτρωγαν, που ξεκουράζονταν, που μαγείρευαν και που κοιμόνταν. Βγαίνοντας από το Μουσείο και συνεχίζοντας την περιήγηση στη Χώρα, χαιρετάς τους ντόπιους στις μικρές φρεσκοβαμμένες αυλές, βλέπεις τα μπαλκόνια με τα λουλούδια, μυρίζεις το φαγητό που ψήνεται και ακούς τα παιδιά που παίζουν στη γειτονιά. Κάθεσαι για ένα γλυκό και δεν ξέρεις ποιο από όλα αυτά τα λαχταριστά που βλέπεις θέλεις να γευθείς. Ήδη σκέφτεσαι σε ποιο από τα διπλανά μαγαζιά θα φας για βράδυ καθώς οι μυρωδιές από τις κουζίνες τους σου γαργαλάν τη μύτη. Στο τέλος κάθεσαι στην πλατεία ή σε ένα μπαράκι που βρίσκεται σε κάποια ταράτσα με θέα, για να τελειώσεις τη βραδιά σου με ποτό και μουσική.\nΗ Κύθνος είναι ένα νησί με πάρα πολλές παραλίες, με καθαρά νερά, άμμο με μικρό βοτσαλάκι αλλά και βράχια.\nΟι περισσότερες παραλίες δεν είναι οργανωμένες και την απαραίτητη σκιά τη δίνουν τα αρμυρίκια που υπάρχουν σ’ αυτές. Για να φτάσεις στις περισσότερες παραλίες πρέπει να πας είτε με δικό σου μεταφορικό μέσο, κυρίως μηχανή, είτε από τη θάλασσα, με κάποια βάρκα. Η πρόσβαση είναι αρκετά δύσκολή καθώς δεν υπάρχουν πολλοί ασφαλτοστρωμένοι δρόμοι αλλά μόνο χωματόδρομοι.\nΠαραλία Απόκρουση ή Απόκριση, η παραλία αυτή είναι για πολλούς η καλύτερη παραλία του νησιού. Βρίσκεται στα δυτικά κοντά στο λιμάνι του Μέριχα, με πρόσβαση από τον ασφαλτοστρωμένο δρόμο. Άμμος με βοτσαλάκι, αρμυρίκια, οικογενειακή. Για φαγητό υπάρχει μια ταβέρνα, ένα καφέ-εστιατόριο και ένα beach bar.\nΠαραλία Επισκοπή, ένας πανέμορφος όρμος, στα δυτικά του νησιού κοντά στο λιμάνι του Μέριχα, με άμμο και αρμυρίκια για σκιά.\nΠαραλία Φυκιάδα, για να φτάσεις σε αυτή την υπέροχη παραλία θα πρέπει να διασχίσεις ένα χωμάτινο δρόμο που οδηγεί προς την Απόκρουση. Βρίσκεται στα δυτικά του νησιού από τη πλευρά του Μέριχα.\nΠαραλία Κολώνα, στη συνέχεια του χωματόδρομου από την Παραλία Φυκιάδα συναντάς την Παραλία Κολώνα. Ο χωματόδρομος είναι κακός και αρκετά δύσκολος ακόμα και αν έρθεις εδώ με μηχανή. Για όποιον έχει δικό του σκάφος μπορεί να δέσει άφοβα εδώ. Η παραλία χωρίζεται από μια στενή λωρίδα άμμου δημιουργώντας δυο εκατέρωθεν παραλίες που στο τέλος της υπάρχει η εκκλησία του Αγίου Λουκά. Είναι από τις πιο όμορφες του νησιού και του Αιγαίου και βρίσκεται στα δυτικά του νησιού.\nΠαραλία Μεγάλη Άμμος Παναγίας Κανάλας, η παραλία Μεγάλη Άμμος στα ανατολικά, είναι η μεγάλη αμμώδης παραλία του οικισμού της Παναγίας Κανάλας, αρμυρίκια,οικογενειακή, με beach bar.\nΠαραλία Αντώνηδες, οι παραλίες είναι δυο γι’αυτό και λέγονται δυο Αντώνηδες. Βρίσκεται στον όρμο της Παναγίας Κανάλας όπως και η Μεγάλη Άμμος. Έχει άμμο με μικρό βότσαλο, γαλάζια νερά, αρμυρίκια, πολύ νεολαία, ενοικιαζόμενα δωμάτια, καφέ, εστιατόρια.\nΠαραλία Αγία Ειρήνη, βρίσκεται λίγο πιο κάτω από τον κόλπο των Λουτρών στον ομώνυμο οικισμός. Στην άκρη της παραλίας υπάρχει η εκκλησία της Αγίας Ειρήνης η οποία αποτελεί ιδανικό μέρος για γάμους και βαφτίσια. Είναι μεγάλη, αμμώδης, απάνεμη, σε κλειστό κόλπο.\nΠαραλία Λεύκες, βρίσκεται πολύ κοντά στη Δρυοπίδα (3 km) είναι μεγάλη παραλία, αμμώδης με βοτσαλάκι και αρμυρίκια, ενδείκνυνται για οικογένειες και διαθέτει λίγα ενοικιαζόμενα δωμάτια.\nΠαραλία Κουρί και Παραλία Ζογκάκι, μετά την παραλία Λεύκες υπάρχουν αυτές οι δυο μικρές αλλά πανέμορφες παραλίες, κοντά στη Δρυοπίδα, είναι ήσυχες και κατάλληλες για οικογένεια.\nΠαραλία Λιοτρίβι, σε έναν μικρό κολπίσκο, ανατολικά βρίσκεται αυτή η όμορφη και μικρή παραλία. Είναι αμμώδης, απομονωμένη, ήσυχη και η πρόσβαση γίνεται με σκάφος.\nΠαραλία Άγιος Στέφανος, απέχει από τη Δρυοπίδα 7,5 km, βρίσκεται στα ανατολικά, στον ομώνυμο μικρό οικισμό, με την εκκλησία του Αγίου Στεφάνου στη δεξιά άκρη της. Έχει άμμο με βοτσαλάκι, αρμυρίκια, ήσυχη, οικογενειακή, με δυο ταβέρνες που φτιάχνουν νόστιμα πιάτα από ντόπια προϊόντα.\nΠαραλία Άγιος Δημήτριος, η παραλία αυτή είναι στο νότιο άκρο του νησιού, σ’ ένα ήρεμο κόλπο ιδανικό για μικρά σκάφη. Έχει εύκολη πρόσβαση, από ασφαλτοστρωμένο δρόμο, αμμώδης με αρμυρίκια, οικογενειακή, ήσυχη. Ο ομώνυμος οικισμός έχει λίγα σπίτια, μερικά ενοικιαζόμενα δωμάτια και δυο ταβέρνες πάνω στη θάλασσα.\nΠαραλία Αλυκή, βρίσκεται στη νότια πλευρά του νησιού και το τοπίο εδώ είναι άγριο και ερημικό.\nΠαραλία Φλαμπούρια, είναι στα δυτικά του νησιού και η πρόσβαση γίνεται από τη Δρυοπίδα. Υπάρχει ο ομώνυμος οικισμός, με λίγα σπίτια και μια πολύ όμορφη εκκλησία στην άκρη της, την Παναγία Φλαμπουριανή.\nΠαραλία Άγιος Σώστης, είναι μια παραλία στη βόρεια μεριά της Κύθνου, 2 km από τα Λουτρά. Έχει βαθιά νερά, αμμώδης με μικρό βοτσαλάκι.\nΦεύγοντας από την Κύθνο πρέπει οπωσδήποτε να πάρεις μαζί σου φρέσκα φρούτα, λαχανικά, τυριά, αυγά, κρέας, ψάρια, γλυκά και θυμαρίσιο μέλι.\nΛιμεναρχείο Πειραιά, τηλ.: 210-4226000\nΛιμεναρχείο Λαυρίου, τηλ: 22920-25249\nΛιμεναρχείο Κύθνου, τηλ: 22810-32290\nΔήμος Κύθνου : τηλ: 22810-61100\nΑστυνομικός Σταθμός Κύθνου : τηλ: 22810-31201\nΓραφείο Τουριστικών Πληροφοριών Κύθνου : τηλ: 22810-32250\nΑγροτικό Ιατρείο Κύθνου: τηλ: 22810-31202\nΙατρικό Κέντρο Κύθνου: τηλ: 22810-32234\nΙαματικά Λουτρά Κύθνου: τηλ. 22810-32217, 22810-31460\nΠρακτορεία Εισιτηρίων Μέριχας Κύθνου: τηλ. 22810-32978,\n22810- 32345, 22810-32104\nBLUE STAR FERRIES : τηλ. 210-8919800\nHELLENIC SEAWAYS : τηλ.: 210-4199000


Άρης Κατζουράκης / Ελπίζω στη 2η γενιά εμβολίων και στην επικαιροποίησή τους | Αυγή\nΆρης Κατζουράκης / Ελπίζω στη 2η γενιά εμβολίων και στην επικαιροποίησή τους\n«Θεωρώ εξαιρετικά απίθανο να δούμε το τέλος της πανδημίας μέσα στο 2022»\n«Ελπίζω στη δεύτερη γενιά εμβολίων και στην επικαιροποίηση τους. Δεν πιστεύω ότι η Όμικρον θα δώσει τη λύση στην πανδημία. Πιθανώς το κύμα της να περάσει, αλλά αυτό δεν σημαίνει ότι δε θα ακολουθήσουν άλλα κύματα, με άλλα στελέχη. Θεωρώ εξαιρετικά απίθανο να δούμε το τέλος της πανδημίας μέσα στο 2022. Δεν αποκλείω όμως να βρεθούν τεχνολογικές λύσεις που θα λήξουν γρήγορα το πρόβλημα. Μπορεί και να μην βρεθούν και η πανδημία να κρατήσει κάποια χρόνια. Τρία, τέσσερα, πέντε δεν μπορώ να σας πω με βεβαιότητα».\nΓια το κάθε πότε πρέπει να εμβολιαζόμαστε ο κ. Κατζουράκης λέει ότι υπάρχει πιθανότητα οι τρεις δόσεις να επαρκούν για αρκετά μεγάλο χρονικό διάστημα. «Όμως θα πρέπει να κινηθούμε με βάση τα δεδομένα. Δηλαδή άμα δούμε τον ερχόμενο χειμώνα ότι χρειάζεται να προχωρήσουμε σε αναμνηστικές δόσεις, θα πρέπει να είμαστε σε θέση να το κάνουμε. Επίσης ο εμβολιασμός μία φορά το χρόνο όπως με τη γρίπη, είναι μία πιθανότητα».\nΟ κ. Κατζουράκης αναφέρεται ακόμη στη μελέτη που γίνεται στο εργαστήριο του αυτή τη στιγμή σχετικά με το αν κάποιοι ενδογενείς ιοί που έχουμε στα γονιδιώματα μας, προσφέρουν μία φυσική ανοσία απέναντι στη μόλυνση του κορωνοϊού.\nΕπίσης μιλάει και για τη μελέτη που διεξάγει από την αρχή της πανδημίας σε συνεργασία με τον καθηγητή Γκίκα Μαγιορκίνη και η οποία αφορά στην έκφραση κάποιων από αυτούς τους ενδογενείς ιούς στο πνευμονικό υγρό ασθενών που πάσχουν από σοβαρή νόσο.\n«Δεν είμαστε βέβαιοι ακόμα, αν η ενεργοποίηση αυτών των ιών, είναι βασικό κομμάτι της νόσου ή αν είναι απλώς ένας δείκτης της. Αλλά σε κάθε περίπτωση αν υπάρχει συσχετισμός με την έκφραση αυτών των ιών και τη νόσο, ενδεχομένως να μπορούμε να παρέμβουμε φαρμακευτικά και να υπάρξουν κάποιες καινούργιες θεραπευτικές κατευθύνσεις».


Στην αγκαλιά του ανθρώπου σου, είναι το σπίτι και η ασφάλειά σου.. - LoveLetters\nHome Featured Στην αγκαλιά του ανθρώπου σου, είναι το σπίτι και η ασφάλειά σου..\nNow reading: Στην αγκαλιά του ανθρώπου σου, είναι το σπίτι και η ασφάλειά σου..\nΣτην αγκαλιά του ανθρώπου σου, είναι το σπίτι και η ασφάλειά σου..\nΤέσσερις τοίχοι, τέσσερις αποπνικτικοί τοίχοι. Κλείνουν γύρω μου, όλο και πιο πολύ πλησιάζουν με μόνο τους στόχο να με πλακώσουν, να με κάνουν ένα με το πάτωμα. Ασφυκτιώ, νιώθω πως σε λίγο δεν θα έχω ανάσα.\nΠιάνω μετά βίας τα κλειδιά του αμαξιού και το κινητό μου, θέλω μόνο να φύγω, να εξαφανιστώ. Οι τοίχοι συνεχίζουν να κλείνουν απειλητικά γύρω μου και εγώ ίσα που προλαβαίνω να ανοίξω την πόρτα και να ξεχυθώ με μανία στον δρόμο. Μπαίνω στο αμάξι και συνειδητοποιώ πως είμαι μόνη μου στον δρόμο.\nΓυρνάω το κλειδί στη μίζα και ξεκινάω. Για πού; Δεν ξέρω. Το πόδι κολλημένο στο γκάζι και η μηχανή να μουγκρίζει, ο αέρας σφύριζε από το μισάνοιχτο παράθυρο και σταγόνες βροχής έπεφταν με βία πάνω στο τζάμι. Οι υαλοκαθαριστήρες μου είχαν πάρει φωτιά και μαζί τους έκαιγαν και τα μαγουλά μου. Ο συριγμός του παραθύρου μου τσάκισε τα νεύρα και έτσι το άνοιξα ολόκληρο, να σβήσω και λίγο την φωτιά που φουντώνει μέσα μου. Τρέμω, από το κρύο, από την ένταση, από τον πόθο; Ούτε εγώ ξέρω.\nΕθνική, ο δείκτης στο κοντέρ ανεβαίνει επικίνδυνα, αλλά χαλάλι. Βιάζομαι να φτάσω, βιάζομαι να γαληνέψω, βιάζομαι να κλείσω σφιχτά τα μάτια μου και να είμαι εκεί. Δεν έχω τίποτα μαζί μου, μόνο το κινητό μου και το αμάξι. Δεν θέλω κάτι άλλο αυτή τη στιγμή, μόνο αυτά. Μόνο αυτά μπορούν να με πάνε εκεί που λαχταράει η ψυχή μου. Ένα κινητό να τον πάρω τηλέφωνο την στιγμή που θα φτάσω και το αμάξι για να με πάει.\nΤο ράδιο παίζει δυνατά αλλά για κάποιο λόγο δεν μπορώ να ξεχωρίσω τι τραγούδι ακούγεται από τα ηχεία. Το μυαλό μου είναι επικεντρωμένο στον ήχο της βροχής και του αέρα. Μανιασμένη νύχτα απόψε. Καιρικά και συναισθηματικά. Έχω πρίμα τον αέρα, λες και προσπαθεί να με βοηθήσει να φτάσω πιο γρήγορα. Η βροχή καταλαγιάζει και ανοίγω όλα τα παράθυρα. Μα πόσο ωραία μυρωδιά. Φτάνω σιγά σιγά. Αρχίζει και ηρεμεί η φλόγα μέσα μου. Αρχίζουν και μαλακώνουν τα ζυγωματικά μου που τόση ώρα ήταν στην τσίτα.\nΕπικεντρώνομαι τώρα στη μουσική. Μία ήπια ξένη μπαλάντα ηχεί αρμονικά, παλιό τραγούδι, γνώριμο. Μιλάει για μια αγάπη χαμένη, μία αγάπη που τελείωσε. Χαμογελάω. Δεν μιλάει για την δική μας. Η δική μας μόλις ξεκίνησε. Η δική μας ιστορία τώρα γράφεται.\nΠιάνω το κινητό μου και γράφω τον αριθμό του. Καλεί και κάθε χτύπος στο κινητό είναι και ένας χαμένος χτύπος της καρδιάς μου, μέχρι να το σηκώσει. Ακούω τη φωνή του, γλυκιά και ήρεμη, μου καθησυχάζει το μέσα μου. Όλα είναι καλά. Η καρδιά μου ανακτά τους παλμούς της. Του λέω να κατέβει. Τον βλέπω και πέφτω στην αγκαλιά του. Αυτό είναι το σπίτι μου. Τα δυο του χέρια. Αυτός ο άνθρωπος είναι το σπίτι μου, ούτε πόρτες, ούτε παράθυρα, ούτε τοίχοι να με πνίγουν. Ένα ζευγάρι χέρια και δυο καφέ μάτια!


Τραγωδία στον Ευοσμο στην Θεσσαλονίκη....στις 6 σήμερα το πρωί 32χρονη νεαρή έπεσε στο κενό από μπαλκόνι πολυκατοικίας και βρήκε φρικτό θάνατο.... - Volcano Times Magazine\nHome > ΕΛΛΑΔΑ > ΚΟΙΝΩΝΙΑ > Τραγωδία στον Ευοσμο στην Θεσσαλονίκη....στις 6 σήμερα το πρωί 32χρονη νεαρή έπεσε στο κενό από μπαλκόνι πολυκατοικίας και βρήκε φρικτό θάνατο....\nΤραγωδία στον Ευοσμο στην Θεσσαλονίκη....στις 6 σήμερα το πρωί 32χρονη νεαρή έπεσε στο κενό από μπαλκόνι πολυκατοικίας και βρήκε φρικτό θάνατο....\nMarkella Toufexi Δευτέρα, Σεπτεμβρίου 17, 2018 ΕΛΛΑΔΑ, ΚΟΙΝΩΝΙΑ\nΣτην περιοχή έσπευσαν δύο οχήματα με έξι άντρες της Πυροσβεστικής και ασθενοφόρο του ΕΚΑΒ\nΤραγωδία στη Θεσσαλονίκη.\nΜια 32χρονη γυναίκα έπεσε στο κενό από μπαλκόνι πολυκατοικίας, χτύπησε σε κάγκελα και βρήκε φρικτό θάνατο.\nΕιδικότερα, περίπου στις 6 σήμερα το πρωί η άτυχη γυναίκα -κάτω από άγνωστες προς το παρόν συνθήκες- έπεσε από τον δεύτερο όροφο πολυκατοικίας στην οδό Τιμίου Προδρόμου στην περιοχή του Ευόσμου στη δυτική Θεσσαλονίκη.\nΣτην περιοχή έσπευσαν δύο οχήματα με έξι άντρες της Πυροσβεστικής και ασθενοφόρο του ΕΚΑΒ.\nΣύμφωνα με πληροφορίες, η 32χρονη πέφτοντας στο κενό κατέληξε σε κάγκελα, χτύπησε και σκοτώθηκε ακαριαία.\nΣτην περιοχή έχουν σπεύσει και αστυνομικοί που ερευνούν το περιστατικό.\nΚεραυνοβόλος έρωτας! Παντρεύονται γνωστός δημοσιογράφος του ΣΚΑΪκαι δικηγόρος μετά από 4 μήνες σχέσης!


Ο «Ελ Τσάπο» έκαιγε και έθαβε ζωντανούς τους εχθρούς του | BLOKO\nΑρχική / Δίκες / Δολοφονίες / ΗΠΑ / Κόσμος / Μαφία / Ναρκωτικά / Ο «Ελ Τσάπο» έκαιγε και έθαβε ζωντανούς τους εχθρούς του\n1/25/2019 08:23:00 μ.μ. Δίκες , Δολοφονίες , ΗΠΑ , Κόσμος , Μαφία , Ναρκωτικά Edit\nΣε συγκλονιστικές αποκαλύψεις για το πώς εκτελούσε εν ψυχρώ εχθρούς του από τα αντίπαλα καρτέλ ναρκωτικών ο Μεξικανός βαρόνος «Ελ Τσάπο» προχώρησε ο πρώην σωματοφύλακας του\nστη δίκη του πρώτου στις ΗΠΑ.\nΟ πρώην σωματοφύλακας και προσωπικός βοηθός του «Ελ Τσάπο», Ισαϊας Βαλντέζ Ρίος έδωσε λεπτομέρειες σε δικαστήριο της Νέας Υόρκης για την δολοφονική δράση του πρώην αφεντικού του. Είπε ότι περίπου το 2006,2007 παραδόθηκε στον «Ελ Τσάπο», Χοακίν Γκούζμαν ένα μέλος ενός αντίπαλου καρτέλ ναρκωτικών ως «δώρο».\nΟ Γκούζμαν ήταν εξαιρετικά ενοχλημένος όταν διαπίστωσε ότι ο κρατούμενος είχε βασανιστεί με πυρωμένο σίδερο και τσιγάρα. Τελικά μετά από αρκετές ημέρες που τον ανέκρινε προσωπικά ο «Ελ Τσάπο» έδωσε εντολή στους άνδρες του να ανοίξουν ένα τάφο σε παρακείμενο νεκροταφείο. Στη συνέχεια τον μετέφεραν μπροστά στην τρύπα όπου ο Ελ Τσάπο τον πυροβόλησε. Ο άνδρας πάλευε να πάρει αέρα όταν ο «Ελ Τσάπο» ζήτησε να τον θάψουν ζωντανό.\nΣύμφωνα με την κατάθεση του 39χρονου πρώην σωματοφύλακα, ο βαρόνος ήταν το ίδιο σκληρός και με δύο άλλα μέλη αντίπαλου καρτέλ. Όταν τελείωσε την ανάκριση τους ζήτησε πάλι από τους βοηθούς του να ανοίξουν μία μεγάλη τρύπα στο έδαφος και να της βάλουν φωτιά. Οδήγησε τους δύο κρατούμενους μπροστά στην τρύπα, τους πυροβόλησε στο κεφάλι βρίζοντας τους και διέταξε να τους πετάξουν στη φωτιά. «Μας είπε: δεν θέλω να μείνουν τίποτα κόκαλα», παραδέχθηκε ο σωματοφύλακας.


Αdvice of Athens Barber Shop\nΠιτυρίαση (πιτυρίδα) είναι η απολέπιση της επιδερμίδας του τριχωτού της κεφαλής.Χαρακτηρίζεται απο άσπρα ή γκρίζα λέπια,με μέγεθος 1-3 χιλιοστά σε διάφορες περιοχές στο τριχωτό της κεφαλής, τα οποία πέφτουν εύκολα με μια απλή κίνηση της κεφαλής ή με το χτένισμα.\nΠαρατηρείται κατά τη διάρκεια της εφηβείας και διακρίνεται σε ξηρή και σε λιπαρή πιτυρίδα.\nΑν δεν καταπολεμηθεί έγκαιρα η ξηρή πιτυρίδα, θα εξελιχθεί σε λιπαρή,με αποτέλεσμα στο δέρμα του τριχωτού της κεφαλής να δημιουργηθεί ένα στρώμα λίπους.Κατά συνέπεια θα παρουσιασθεί ερεθισμός και κνησμός και είναι πιθανόν να υπάρξει πτώση των μαλλιών.\nΗ θεραπεία της πιτυρίασης γίνεται τοπικά, με την εφαρμογή διαφόρων φαρμακευτικών προϊόντων, όπως αντιμικροβιακά, κερατολυτικά κια ήπια κορτικοειδή(σαμπουάν,λοσιόν,αλοιφή κ.ά.)\nΣμηγματόρροια ή σμηγματορροϊκή δερματίτιδα\nΣμηγματόρροια είναι η αυξημένη παραγωγή σμήγματος. Παρατηρείται κυρίως στην εφηβική ηλικία, γιατί υπερτρέφονται οι αδένες (σμηγματογόνοι) και κατά συνέπεια παράγουν περισσότερο σμήγμα.\nΗ παραγωγή σμήγματος είναι μικρότερη στις γυναίκες, ενώ στους άντρες είναι μεγαλύτερη.\nΗ σμηγματόρροια χαρακτηρίζεται άπο την λιπαρότητα του δέρματος, κυρίως στο τριχώτο της κεφαλής και στο πρόσωπο.\nΗ εμφάνισή της οφείλεται στην κληρονομικότητα, στις διαταραχές του νευρικού συστήματος, στη διατροφή, στην έλλειψη βιταμίνης Β και στις ανδρογόνες ορμόνες.\nΗ θεραπεία της γίνεται με την εφαρμογή διαφόρων φαρμακευτικών προϊόντων τα οποία περιορίζουν προσωρινά την παραγωγή του σμήγματος (αντισηπτικά σαμπουάν, σαμπουάν με αντιμικροβιακή δράση κ.ά.)\nΤριχοπτίλωση (ψαλίδα) είναι το άνοιγμα της τρίχας στην άκρη της,δηλαδή χωρίζεται σε δύο ή τρία τμήματα.\nΟφείλεται στην κακή περιποίηση των μαλλιών, όπως βίαιο βούρτσισμα, στην συχνή χρήση χημικών προϊόντων και στη λανθασμένη τεχνική στεγνώματος με ηλεκτρικό πιστολάκι.\nΗ θεραπεία της τριχοπτίλωσης είναι το κόψιμο των κατεστραμμένων άκρων των τριχών.\nΕίναι φλεγμονώδης πάθηση του δέρματος, η οποία εκδηλώνεται σε άτομα επιρρεπή σε κάθε τύπου αλλεργίες. Μπορεί να προκληθεί, όταν ο οργανισμός έρθει σε επαφή με αλλεργιογόνες ουσίες (βαφές, σαμπουάν, λακ, αρώματα, χένα, φάρμακα κ.ά.)Μπορεί να εκδηλωθεί να εκδηλωθεί σε διάφορα σημεία του σώματος, όπως στα χέρια, στο πρόσωπο, στο δέρμα του τριχωτού της κεφαλής, στα πόδια, στις μασχάλες, στα γεννητικά όργανα κ.ά..\nΗ αλλεργική δερματίτιδα διακρίνεται σε οξεία και χρόνια. Στην οξεία το δέρμα ερεθίζεται, κοκκινίζει, εμφανίζονται μικρές φουσκάλες με υγρό και υπάρχει έντονη φαγούρα.\nΣτη χρόνια δημιουργείται στο δέρμα απολέπιση, και το χρώμα του γίνεται σκουρότερο.\nΗ θεραπεία μπορεί να είναι τοπική ή γενική, αφού πρώτα βρούμε το αίτιο που προκαλεί την αλλεργική δερματίτιδα.\nΕίναι νόσημα το οποίο περιορίζεται στο τριχωτό της κεφαλής.Σπανίως μπορεί να επεκταθεί στα φρύδια και στα γένεια.Το συναντάμε κυρίως στην προσχολική ηλικία (παιδικούς σταθμούς , νηπιαγωγεία ) και στη σχολική ηλικία (δημοτικά).Μεταδίδεται με τις βούρτσες , χτένες , καπέλα κ.ά. Επίσης στη μετάδοση του συντελεί και η καθαριότητα του ατόμου.\nΗ φθειρίαση οφείλεται στην ψείρα που είναι έντομο γκριζοάσπρο ή καστανόλευκο, χωρίς φτερά και έχει μήκος 2-4 χιλιοστά .Τρέφεται από δέρμα και γι'αυτό προκαλεί έντονο κνησμό, ο οποίος αρχίζει από τις πλάγιες περιοχές του κεφαλίου και τον αυχένα.\nΤα αυγά της ψείρας γνωστά ως κόνιδες, είναι προσκολλημένα στις τρίχες και έχουν σχήμα ωοειδές.Η απομάκρυνση των αυγών γίνεται με το χτένισμα των μαλλιών με ειδική χτένα, αφού όμως πρώτα έχει προηγηθεί η απαραίτητη θεραπεία .\nΗ θεραπεία της φθειρίασης γίνεται με την εφαρμογή διαφόρων αντιφθειριακών φαρμάκων, τα οποία κυκλοφορούν σε μορφή σκόνης , σε σπρέι, σε λοσιόν, σε σαμπουάν. Επίσης η θεραπεία πρέπει να εφαρμόζεται απ' όλη την οικογένεια, γιατί είναι νόσος μεταδοτική.\nΕίναι η πιο συνηθισμένη αλωπεκία και παρουσιάζεται στους άντρες . Μπορεί να εμφανισθεί σε διάφορες ηλικίες και οφείλεται στην κληρονομικότητα, στη συχνή χρήση καπέλου, σε ορμονικές διαταραχές, μεγάλη στεναχώρια, κατάθλιψη, ανωμαλίες γενετήσιων αδένων, υπεριώση ακτινοβολία κ.ά.\nΣυνοδεύεται από αυξημένη παραγωγή σμήγματος και παρατηρείται λιπαρότητα του τριχωτού της κεφαλής με αυξημένη τριχόπτωση. Η απώλεια των τριχών γίνεται σταδιακά Το δέρμα στα σημεία που πέφτουν οι τρίχες γίνεται γυαλιστερό και λείο.\nΗ αλωπεκία εμφανίζεται στην περιοχή των κροτάφων και στην κορυφή του κεφαλιού.\nΘεραπεία δεν υπάρχει. Η μόνη λύση είναι η μεταμόσχευση μαλλιών, η οποία είναι και αποτελεσματική.\nΑλωπεκία γυναικείου τύπου\nΠαρουσιάζεται συνήθως μετά τον τοκετό, μετά από διαταραχές του κύκλου, μετά από δίαιτα κ.ά.\nΧαρακτηρίζεται από αραίωση των μαλλιών στους κροτάφους και στην κορυφή του κεφαλιού αλλά και σε όλο το κεφάλι. Επίσης μπορεί να υπάρξει υπετρίχωση στο πάνω χείλος,στα μάγουλα και στα χέρια.\nΑν η αλωπεκία οφείλεται σε ορμονικά αίτια, πρέπει να δοθεί θεραπεία από δερματολόγο ή ενδοκρινολόγο, γιατί υπάρχει περίπτωση να γίνει μόνιμη.\nΠαρατηρείται σε άτομα νέα, συνήθως στο τριχωτό της κεφαλής με στρογγυλές πλάκες που περιέχουν ελαστικές τρίχες ή και καθόλου. Επίσης μπορεί να παρουσιαστεί πτώση φρυδιών, βλεφάρων και αλοίωση στα νύχια. Οι παράγοντες που ευθύνονται για την εμφάνισή τους είναι η κληρονομικότητα, οι λοιμώξεις, το στρές κ.ά. Δεν είναι μεταδοτική και δεν υπάρχει κάποια ειδική θεραπεία. Υπάρχουν βέβαια κάποια φάρμακα που μπορούν να χορηγηθούν χωρίς κάποιο θετικό αποτέλεσμα.\nΗ ουλωτική αλωπεκεία μπορεί να είναι αποτέλεσμα κάποιας αρρώστιας ή κάποιου παράγοντα ο οποόις έχει καταστρέψει την επιδερμίδα και τους θύλακες και έχει δημιουργήσει ουλή μικρή ή μεγάλη. Στο σημείο αυτό δεν υπάρχουν τρίχες.\nΗ ουλωτική αλωπεκία είναι μόνιμη και δεν υπάρχει θεραπεία.\nCopyright © 2008-2022 by Athens Barber's shop


Ο Παράδεισος των Bloggers | Durex GR\nΣυμβουλές: Ο Παράδεισος των Bloggers\nΣυμβουλές για το πώς θα κάνετε τις διακοπές μια ρομαντική εμπειρία\nΚαθώς η περίοδος των διακοπών φτάνει, δεν υπάρχει καλύτερο πράγμα από το ετοιμάσετε την ρομαντική σας απόδραση που θα την μοιραστείτε με το άλλο σας μισό. Ο καυτός ήλιος, το μαυρισμένο δέρμα, η χαλαρή ατμόσφαιρα αλλά και ο ελεύθερος χρόνος που θα έχετε μεταξύ σας, αποτελούν τα απόλυτα συστατικά για να έχετε μια αξέχαστη ρομαντική εμπειρία. Έτσι παρακάτω συγκεντρώσαμε μερικές συμβουλές ώστε οι διακοπές σας να ανταποκριθούν στις ρομαντικές προσδοκίες σας:\nΑφήστε για λίγο τα αξιοθέατα\nΟι διακοπές μπορεί να σας δίνουν τον κατάλληλο χρόνο για να γνωρίσετε νέα μέρη, προσέξτε όμως μην σπαταλήσετε όλο τον χρόνο σας στην εξερεύνηση των αξιοθέατων εξαντλώντας τον εαυτό σας. Οι ρομαντικές διακοπές θα πρέπει να έχουν ένα ισορροπημένο πρόγραμμα δίνοντας κάποιο χρόνο για την περιήγηση στα αξιοθέατα αλλά κρατώντας και κάποιο χρόνο για να έχετε όμορφες και ποιοτικές στιγμές με το ταίρι σας. Έτσι μπορείτε να προγραμματίσετε να βλέπετε νωρίς το πρωί τα τουριστικά αξιοθέατα και να επιστρέφετε στο ξενοδοχείο για ένα υπνάκο πριν τη συνέχεια του απογευματινού και βραδινού προγράμματος. Έτσι οι μπαταρίες σας θα είναι γεμάτες ώστε να απολαύσετε ξεκούραστες στιγμές ακόμα και μέχρι αργά τη νύχτα. Έτσι θα είστε ξεκούραστοι μέσα στην ημέρα και θα μπορείτε να ευχαριστήσετε καλύτερα τη νύχτα το ταίρι σας.\nΒγάλτε αναμνηστικές φωτογραφίες\nΈνα ρομαντικό ταξίδι χρειάζεται ρομαντικές αναμνήσεις, και αυτές μπορεί εύκολα να ξεχαστούν μόλις τελειώσουν οι διακοπές. Οι selfie έχουν γίνει της μόδας οπότε εκμεταλλευτείτε τις! Βγάλτε τους εαυτού σας σε γλυκές στιγμές, όπως σε περιπάτους στη παραλία, σε αστείες δραστηριότητες στην πισίνα (καλό θα ήταν να πάρετε μια αδιάβροχη φωτογραφική μηχανή). Επίσης μπορείτε να ζητήσετε να σας τραβήξει κάποιο άλλο άτομο που θα είναι γύρω όπως σερβιτόροι, άτομα του ξενοδοχείου ακόμα και συνταξιδιώτες σας. Έτσι θα έχετε υπέροχες φωτογραφίες εγγυημένα.\nΠηγαίνετε κάπου για χορό\nΜπορεί να μην αποτελεί μια συνηθισμένη δραστηριότητα, έτσι όπως είστε και έχετε απομονωθεί σε κάποια μακρινή παραλία και επιλέξτε ένα ξέφωτο για να χορέψετε αγκαλιασμένοι σφικτά ολοκληρώνοντας τη νύχτα σας.\nΑκόμα και αν δεν είστε νεόνυμφοι, πείτε απλά ναι αν σας ρωτήσουν στο ξενοδοχείο ή στο εστιατόριο. Μερικές φορές είναι καλό να πιστέψουν ότι είστε νεόνυμφοι, καθώς μπορεί να σας δώσει καλύτερες παροχές στο ξενοδοχείο και καλύτερη εξυπηρέτηση. Όταν είστε σε μια ξένη χώρα, σε ένα άλλο χώρο, σε ένα άλλο κρεβάτι, αναζητάτε ο μεταξύ σας χρόνος να είναι αρκετά ζωηρός και ρομαντικός. Ένα από τα πλεονεκτήματα του σεξ σε ένα τέτοιο χώρο είναι ότι όλα γύρω σας είναι διαφορετικά. Για αυτό τον λόγο γιατί να μην φροντίσετε να είναι όλα γύρω σας όσο το δυνατό πιο πολυτελή γίνεται. Ένα κρεβάτι με ουρανό μπορεί να είναι μια εξαιρετική νέα εμπειρία και για τους δύο σας.\nΠαίξτε στην άμμο\nΗ άμμος πολλές φορές μπορεί να είναι ενοχλητική, αλλά μην ξεχάσετε να κυλιστείτε πάνω της και γράψετε μηνύματα αγάπης που θα τα αναπολείτε όταν γυρίσετε πίσω στο σπίτι. Απολαύστε την ο ένας την παρέα του άλλου απλά ξαπλώνοντας πλάι πλάι σε μία όμορφη και ήσυχη παραλία. Γράψτε στην άμμο ότι σας έρθει, και τρίψτε ο ένας στο δέρμα του άλλου άμμο, που θα αποτελέσει τη δικαιολογία για να πλύνει ο ένας τον άλλο αργότερα.\nΚάντε τα πιο ρομαντικά ταξίδια!\nΟι διακοπές με το αγαπημένο σας πρόσωπο είναι ένα αναπόσπαστο κομμάτι σε κάθε σχέση. Εννοούσα, ποιος δεν θέλει να πάει σε ένα πιο καυτό προορισμό (καυτό με περισσότερους τρόπους… αν καταλαβαίνετε τι εννοώ). Θα επενδύσετε αρκετό χρόνο σκεπτόμενοι ποιος θα είναι ο προορισμός, τι πλάνο θα ακολουθήσετε και αν τελικά αυτές οι διακοπές ανταποκριθούν στις προσδοκίες σας. Αλλά έτσι προκύπτει το μεγάλο ερώτημα, πώς θα είστε σίγουροί ότι θα καλύψετε τις προσδοκίες σας; Απλά, σταματήστε να ανησυχείτε για αυτό. Αν ανησυχείτε συνεχώς για το πώς θα ευχαριστείτε τον σύντροφό σας και να είναι όλα τέλεια, θα ήθελα να σας πω ότι συνήθως δεν γίνεται όπως το σχεδιάζουμε. Γνωρίζεστε τι σας αρέσει ήδη, και γνωρίζετε πώς λειτουργούν όλα αφού είστε ζευγάρι. Έτσι ξέρετε από την αρχή τι θα λειτουργήσει και τι όχι έτσι αυτό επεκτείνεται και στα πλεονεκτήματα του σεξ που θα έχετε!\nΕάν φαντάζεστε τις διακοπές σας, σε μια παραλία με άμμο, ένα ζεστό ήλιο που καίει, φοίνικες και το ταίρι σας να φοράει λιγότερα και από τα απαραίτητα, τότε θέλετε να περάσετε χρόνο μαζί και απλά να χαλαρώσετε και να μην έχετε καμία έννοια. Έτσι δεν χρειάζεται να κάνετε καμία αλλαγή για αυτές τις διακοπές σε σχέση με τον τρόπο ζωής σας. Έτσι θα πάτε έξω για ένα δείπνο και μετά για ένα περίπατο στην παραλία, έτσι δεν θα χρειαστεί να κάνετε κάτι άλλο και θα είναι όλα τόσο ρομαντικά. Σταματήστε να σκέφτεστε υπερβολικά με κάθε λεπτομέρεια τα πράγματα και αφήστε τα να εξελιχθούν, έτσι θα περάσετε πιο όμορφα από ότι φανταζόσασταν.\nΕίτε προγραμματίζετε να χαλαρώσετε με μασάζ και μαργαρίτες είτε ψάχνετε για μια περιπέτεια που περιλαμβάνει ορειβασία και περιήγηση σε νέα μέρη, οι διακοπές με το ταίρι σας θα πρέπει να είναι αφιερωμένες στη χαλάρωση, την επανένωση και στο να έχετε ποιοτικό χρόνο μαζί. Αυτές είναι οι συμβουλές μου για ένα τέλειο ρομαντικό ταξίδι:\nΌλα ξεκινούν με την προετοιμασία των αποσκευών, έτσι θα ήταν καλό να σκεφτείτε μήπως παίρνατε πράγματα που δεν τα χρησιμοποιείτε στην κρεβατοκάμαρα σας και έχετε συνηθίσει. Έλαια\nΔεν υπάρχει καλύτερο από ζεστό αρωματικό λάδι που θα ξυπνήσει τα άγρια ένστικτά του συντρόφου σας. Απλώστε λίγο στην πλάτη του / της και στους γλουτούς και κάντε μασάζ με τα χέρια σας.\nΤώρα κυρίες μου ας είμαστε ειλικρινείς, ένα πράγμα θέλεις το ταίρι σας στις διακοπές… εσάς! Φορέστε τις ζαρτιέρες σας και τα αγαπημένα σας εσώρουχα από δαντέλα. Αυτός δεν θα πιστεύει στα μάτια του και εσείς θα πάρετε τα εύσημα για την υπέροχη ιδέα.\nΕίτε πρόκειται για δονητές, δαχτυλίδια διέγερσης ή χειροπέδες, το να προσθέτετε sex toys στη σεξουαλική σας ζωή, είναι σίγουρο ότι θα κάνετε ο ένας τον άλλο να ξετρελαθεί.\nΜια ωραία δραστηριότητα είναι να απολαύσετε μια περιποίηση σε ένα Spa μαζί με το ταίρι σας για να χαλαρώσετε στο έπακρο.


«Φλέρταρε» με το κάζο η Αγγλία – Την έσωσε ο Κέιν στις... - Sportdog.gr - Αθλητικά Νέα | Ειδήσεις | Sport\n18/06/18 - 22:54\nΔύο γκολ από τον αρχηγό και νίκη με 2-1 επί της Τυνησίας!\nH Αγγλία τα... χρειάστηκε, αλλά κατάφερε να μπει στο Μουντιάλ με νίκη επί της Τυνησίας με 2-1 χάρη σε γκολ του Χάρι Κέιν στο 92'!\nΤα "λιοντάρια" είχαν τον απόλυτο έλεγχο της αναμέτρησης από την αρχή, με τους Λίνγκαρντ και Στέρλινγκ να χάνουν απίθανες ευκαιρίες για να σκοράρουν. Ειδικά αυτή του Στέρλινγκ είναι πιθανότατα η μεγαλύτερη του Μουντιάλ μέχρι στιγμής!\nI’m done - #Sterling #EnglandvTunisia pic.twitter.com/oG6Ns6Xz8I\n— ScouserChris (@ScouserChris89) 18 Ιουνίου 2018\nΟ Χάρι Κέιν έδωσε τη λύση στο 11' με κοντινό πλασέ, με την Αγγλία να εξακολουθεί να κυριαρχεί στην αναμέτρηση.\nΠαρ' όλα αυτά, οι Άγγλοι όχι απλά δεν καθάρισαν το παιχνίδι, αλλά έβαλαν δύσκολα στους εαυτούς τους. Ένα ανόητο πέναλτι που έκανε ο Γουόκερ στο 36' έδωσε την ευκαιρία στον Σασί να ισοφαρίσει για την Τυνησία.\nΟ Λίνγκαρντ είχε δοκάρι για την Αγγλία λίγο πριν τη λήξη του πρώτου ημιχρόνου, ενώ τα "λιοντάρια" συνέχισαν να πιέζουν σε όλο το δεύτερο μέρος, δίχως όμως να βρίσκουν διαδρόμους και λύσεις απέναντι στην πολυπρόσωπη άμυνα της Τυνησίας.\nΗ λύτρωση ήρθε στις καθυστερήσεις από τον συνήθη ύποπτο, Χάρι Κέιν, Ο αρχηγός της Αγγλίας εκμεταλλεύτηκε την αναμπομπούλα στην αντίπαλη περιοχή μετά από εκτέλεση κόρνερ στο 92' και έκανε το τελικό 2-1 με κοντινή κεφαλιά!\nΈτσι, οι Άγγλοι βρίσκονται στην κορυφή του ομίλου έχοντας 3 βαθμούς, όσους και το Βέλγιο, και έχουν την ευκαιρία να "κλειδώσουν" την πρόκριση στο ματς της 2ης αγωνιστικής με τον αδύναμο Παναμά.


Redfly Planet: Πάτρα: Άνοδος της «Αντιμονοπωλιακής Συσπείρωσης» στις εκλογές του Εμπορικού Συλλόγου\nΠάτρα: Άνοδος της «Αντιμονοπωλιακής Συσπείρωσης» στις εκλογές του Εμπορικού Συλλόγου\nΗ Ενωτική Κίνηση, ενώνει τους πάντες ενάντια στους κομμουνιστές και τους συμμάχους τους. Αυτή η "ενωτική" πρακτική αρχίζει και παίρνει χαρακτηριστικά επιδημίας.\nΓια την ιστορία στις προηγούμενες εκλογές η Αγωνιστική Συνεργασία είχε λάβει 75 ψήφους και ποσοστό περίπου 13%.\nΑκολουθεί το ρεπορτάζ του 902.gr\nΆνοδο σε ψήφους και ποσοστό σημείωσε το ψηφοδέλτιο της «Αντιμονοπωλιακής Συσπείρωσης» (ΠΑΣΕΒΕ), στις εκλογές του Εμπορικού Συλλόγου Πάτρας.\nΣύμφωνα με την ανακοίνωση της «Αγωνιστικής Συνεργασίας Εμπόρων», το ψηφοδέλτιο της «Αντιμονοπωλιακής Συσπείρωσης» έλαβε 116 ψήφους (από 75), καταλαμβάνοντας δύο έδρες στο ΔΣ του Συλλόγου.\n«Στο άλλο ψηφοδέλτιο συναντήθηκε όλο το πολιτικό φάσμα, από τη φασιστική Χρυσή Αυγή έως τον ΣΥΡΙΖΑ.\nΚαλούμε τους αυτοαπασχολούμενους και μικρούς εμπόρους σε κοινό αγώνα με την εργατική τάξη, ενάντια στην αντιλαϊκή πολιτική των μονοπωλίων που μας αφανίζει.\nΚαλούμε όλους τους συναδέλφους στην κινητοποίηση που οργανώνει πανελλαδικά η ΠΑΣΕΒΕ, την Τετάρτη 12 Ιούνη στις 8 το πρωί στα γραφεία του ΟΑΕΕ στην οδό Κορίνθου.\nΚανένας χωρίς βιβλιάριο Υγείας. Όχι στη μείωση των συντάξεων.\nΜείωση των ασφαλιστικών εισφορών, όσο διαρκεί η οικονομική κρίση, χωρίς υποβιβασμό της κλάσης και χωρίς μείωση της σύνταξης.\nΚατάργηση της ποινικοποίησης των χρεών προς το Ταμείο. ΟΧΙ στη μετατροπή τους σε χρέη προς το Δημόσιο».\nΑνώνυμος 8 Ιουνίου 2013 - 1:03 μ.μ.\n"..Στο άλλο ψηφοδέλτιο συναντήθηκε όλο το πολιτικό φάσμα, από τη φασιστική Χρυσή Αυγή έως τον ΣΥΡΙΖΑ..."\nMεμονομένη συνδικαλιστική τακτική; Μάλλον όχι. Να δούμε τι έγινε στο ΕΚΘ, πριν κανα μήνα.\nΔεν προκήρυξε απεργία για την Πρωτομαγιά.\nAntonxxx 8 Ιουνίου 2013 - 1:36 μ.μ.\nαυτοι οι 540 δεν αντιλαμβανονται οτι θα τους πουλησουν;\nΑνώνυμος 8 Ιουνίου 2013 - 1:46 μ.μ.\nΟ αντικομμουνισμός δυστυχώς είναι πολύ διαδεδομένος. Ο LR-Αντώνης είχε κάποια αξιόλογα ποσταρίσματα στο blog του για τον τρόπο σκέψης τους.Ilief\nΑνώνυμος 8 Ιουνίου 2013 - 4:02 μ.μ.\nΔυστυχώς η Πάτρα και γενικότερα ο νομός Αχαίας είναι βαθιά συντηρητικοί και αντικομμουνιστές. Συμφεροντολόγοι και μικρόψυχοι, για να μην πω σκατόψυχοι, σε σημείο αηδίας. Εξάλλου από το 1821 έως τώρα γαλουχήθηκαν με το ρουσφέτι και το βόλεμα του εαυτούλη τους. Περιμένατε κάτι καλύτερο; Όσοι ψήφισαν το ψηφοδέλτιο του ΠΑΜΕ αποτελούν την εξαίρεση που επιβεβαιώνει τον κανόνα. RED\nΑνώνυμος 8 Ιουνίου 2013 - 4:19 μ.μ.\nΕίναι και η φύση του μικροαστικού στρώματος που εξ αρχής είναι με αντιδραστική κατεύθυνση.\nΑνώνυμος 8 Ιουνίου 2013 - 4:57 μ.μ.\nΟι αντι-ΠΑΜΕ παρατάξεις μάλλον ενώθηκαν στην κοινή πολιτική τους βάση. Καπιταλισμός παρά τις διαφορές ως προς το μείγμα ή ως προς τον τρόπο διαχείρισης. Και η προπαγάνδα του αντι-κομμουνισμού. Οι κομμουνιστές θα σας πάρουν τα χωράφια, τα διαμερίσματα, τα αυτοκίνητα, θα κλείσουν τις επιχειρήσεις, όλα αυτά που τώρα τα κάνουν οι καπιταλιστικές τράπεζες.\nΤο μικροαστικό υπόστρωμα του εμπορικού κλάδου, "προσανατολίζει" και προς αυτή την κατεύθυνση. Αλλά αυτά έχουν συμβεί και στο ΕΚΘ. Όχι σε έκταση ώστε να κατεβαίνουν "όλοι μαζί πλην Λακεδαιμονίων".\nΑυτό διαφέρει από το να χαρακτηρίζουμε συλλήβδην κόσμο που μεγάλη μερίδα του διατηρεί ακόμα τις αυταπάτες του για τον καπιταλισμό και πιστεύει -λανθασμένα- σε μία γρήγορη διέξοδο από την καπιταλιστική κρίση. Και είχε μάθει αλλιώς πριν το 2008.\nΗ ανάρτηση του REDFLY είναι μία από τις καλές απαντήσεις σε όλους αυτούς που μιλάνε για "αντιρατσιστικά νομοσχέδια", "συνταγματικά τόξα" και "κυβέρνηση της αριστεράς".Ilief\nΑνώνυμος 8 Ιουνίου 2013 - 7:32 μ.μ.\nΠάλι καλά να λέμε!!Πιο πασοκοκρατούμενη πόλη δεν υπάρχει!!!Λογικό είναι το αποτέλεσμα!!Η πασοκίτιδα τόσα χρόνια έχει κάνει καλή δουλειά στα μυαλά των πατρινών!!!jack\nIh 9 Ιουνίου 2013 - 2:49 π.μ.\nΈχεις ιδέα τι θα πει Τριταία ?\nσαν να λέμε "αυριανισμός" ...και βάλε !!!\nΑνώνυμος 9 Ιουνίου 2013 - 7:58 π.μ.\nμια παρατηρηση, οι εμπορικοι συλλογοι σε ολη τη χωρα εχουν χιλιαδες μελη ο καθενας, ελαχιστοι ψηφιζουν αφου ουσιαστικα αυτοι οι συλλογοι, οπως και πολλοι επιστημονικοι συλλογοι, ειναι σωματεια στα χαρτια, ουσιαστικα δεν υπαρχουν παρα μονο για να "γνωμοδοτουν", συναιτερακια των τοπικων αρχων ειναι για να περνα η κεντρικη πολιτικη.Στην Πατρα εχει πανω απο 20000 εμπορους, κατα συνεπεια προκειται για "δειγμα" το συνολο των φηφισαντων, και επειδη δουλευω σε αντιστοιχο χωρο εδω που ζω, να πω οτι στους εμπορικους συλλογους οι ΑΕ ψηφιζουν με 3 εκπροσωπους, οι ΟΕ και ΕΕ με δυο, επομενως οι ψηφοι των αλλων πλην της Αγωνιστικης Συνεργασιας Εμπορων-ετσι κατεβαινουμε παντου-δεν ειναι "καθαροι ψηφοι", αλλα αχταρμας διπλοτριπλοψηφιας, δηλαδη νομιμης νοθειας.Εμεις οπου μπορουμε-η ΠΑΣΕΒΕ-προωθουμε την καταργηση απο τα καταστατικα των εμπορκων συλλογων αρθρων που επιτρεπου αυτη τη "νομιμη νοθεια" σε βαρος των αυτοαπασχολουμενων.


Πάτρα: Σε επιφυλακή και επιχειρησιακή ετοιμότητα ο Δήμος - News Facts\nΑρχική Δυτική Ελλάδα Πάτρα: Σε επιφυλακή και επιχειρησιακή ετοιμότητα ο Δήμος\nΣε επιφυλακή και επιχειρησιακή ετοιμότητα θα βρίσκεται από σήμερα Τρίτη 27 Ιουλίου 2021 ο Δήμος Πατρέων με 24ωρη επιτήρηση επικίνδυνων (για εκδήλωση πυρκαγιάς) σημείων της πόλης, λόγω αυξημένου κινδύνου πρόκλησης πυρκαγιάς (Δείκτη Επικινδυνότητας 4) και για όσες ημέρες συνεχιστούν οι επικίνδυνες συνθήκες στην περιοχή μας.\nΤο Αυτοτελές Γραφείο Πολιτική Προστασία, μαζί με υπαλλήλους των Διευθύνσεων Καθαριότητας & Μηχανολογικού Εξοπλισμού, Περιβάλλοντος Ενέργειας & Πρασίνου του Δήμου Πατρέων, καθώς και τις Εθελοντικές Ομάδές που δραστηριοποιούνται στα όρια Δήμου Πατρέων , πραγματοποιούν περιπολίες σε καίρια σημεία πρασίνου της πόλης, και σε επιλεγμένα σημεία για προληπτικούς λόγους, ενώ άμεση και στενή είναι η συνεργασία του Δήμου με την Πυροσβεστική Υπηρεσία Πατρών .\nΑπαγορεύεται για προληπτικούς λόγους η κυκλοφορία οχημάτων και παραμονής εκδρομέων λόγω επικινδυνότητας για πρόκληση σε δασικούς δρόμους των περιοχών:\nΤοπική Κοινότητα Καλλιθέας Από Γήπεδο και άνω και Από Δεξαμενή και άνω.\nΠευκοδάσος Κεφαλόβρυσου Κρήνης (Δασικό οδικό δίκτυο και αντιπυρικές ζώνες).\nΑπό Άγιο Κωνσταντίνο προς Ιερά Μονή Ομπλού (Κρήνη).\nΙππικός Όμιλος Πλατανιού έως Aνω Καστρίτσι.\nΔρέπανο – Άγιος Γεώργιος – Ανεμοδούρι (Καϊμακά).\nΗ απαγόρευση ξεκινάει από τις 21.00 μμ έως τις 06.00 πμ\nΤης απαγόρευσης εξαιρούνται οι μόνιμοι κάτοικοι, οι εργαζόμενοι, οι κτηματίες και οι κτηνοτρόφοι της περιοχής και όσοι κινούνται σε εθνικούς, επαρχιακούς και ασφαλτοστρωμένους δημοτικούς δρόμους.\nΟ Δήμος Πατρέων συνιστά στους πολίτες να είναι ιδιαίτερα προσεκτικοί και τους ενημερώνει ότι:\nΑπαγορεύεται η καύση σκουπιδιών ή ξερών χόρτων και κλαδιών κατά τους θερινούς μήνες.\nΔεν ανάβουμε υπαίθριες ψησταριές κατά τους θερινούς μήνες εντός των δασών ή σε χώρους που υπάρχουν ξερά χόρτα.\nΔεν εκτελούμε υπαίθριες εργασίες που ενδέχεται να προκαλέσουν πυρκαγιά (οξυγονοκολλήσεις, χρήση τροχού ή άλλου εργαλείου που προκαλεί σπινθήρες).\nΔεν πετάμε ποτέ αναμμένα τσιγάρα.\nΔεν αφήνουμε σκουπίδια στο δάσος διότι υπάρχει κίνδυνος ανάφλεξης.\nΣεβόμαστε τις απαγορευτικές πινακίδες πρόσβασης στα δάση σε περιόδους υψηλού κινδύνου (δυνατοί άνεμοι-κατάσταση υψίστης επιφυλακής).\nΔεν σταθμεύουμε το όχημά μας σε σημεία που υπάρχουν ξερά χόρτα. Ο καταλύτης των αυτοκινήτων διατηρείται υπερθερμασμένος για αρκετό διάστημα, με αποτέλεσμα να δημιουργείται σοβαρός κίνδυνος έναρξης πυρκαγιάς.\nΣε περίπτωση που αντιληφθούμε πυρκαγιά:\nΕιδοποιούμε ΑΜΕΣΩΣ την Πυροσβεστική Υπηρεσία στον αριθμό κλήσης 199 – 112.\nΔίνουμε σαφείς πληροφορίες για την τοποθεσία και το ακριβές σημείο που βρίσκεστε, καθώς και πληροφορίες για τη συγκεκριμένη θέση που βλέπουμε πυρκαγιά.\nΓια περισσότερες πληροφορίες και οδηγίες αυτοπροστασίας από τους κινδύνους των δασικών πυρκαγιών, οι πολίτες μπορούν να επισκεφθούν την ιστοσελίδα της Γενικής Γραμματείας Πολιτικής Προστασίας στην ηλεκτρονική διεύθυνση www.civilprotection.gr και στην ιστοσελίδα του Δήμου www.e-patras.gr\nΠροηγούμενο άρθροΠάτρα: Σε επιφυλακή και επιχειρησιακή ετοιμότητα ο Δήμος\nΕπόμενο άρθροΣυνεδριάζει την Παρασκευή η Επιτροπή Ποιότητας Ζωής του Δήμου Πατρέων


Updated 30/03/2020 9:41 μμ.\nPosted 30/03/2020 6:44 μμ.\nΡωτήστε οποιονδήποτε φαν του "Resident Evil" ποιες είναι οι αγαπημένες του προσθήκες στο θρυλικό franchise και θα λάβετε πολλές απαντήσεις για το remake του Gamecube, το Resident Evil 2 ή το remake του, το υποτιμημένο Code Veronica ή το Resident Evil 4, που άλλαξε το είδος στο σύνολό του.\nΈναν τίτλο όμως θα βρείτε σπάνια στην κορυφή της λίστας των ερωτηθέντων, και αυτό είναι το Resident Evil 3: Nemesis. Το RE3 κυκλοφόρησε αρχικά στο PlayStation πριν να μεταφερθεί στο Sega Dreamcast, PC και τελικά στο GameCube, αλλά έλαβε μόνο ένα κομμάτι της μακροχρόνιας αγάπης που έχουν αποκτήσει οι προκάτοχοί του και οι διάδοχοί του τα τελευταία χρόνια.\nΓιατί αυτό; Τι το έκανε ξεχωριστό ή αξιοσημείωτα διαφορετικό κατά τη στιγμή της κυκλοφορίας του; Και, ίσως το πιο σημαντικό, τι το κάνει τον τέλειο υποψήφιο για μια νέα έκδοση 20 χρόνια αργότερα; Ας ρίξουμε μια ματιά παρακάτω.\nΠώς δημιουργήθηκε η ιδέα για το Resident Evil 3: Nemesis\nΤο Resident Evil 3: Nemesis, όπως υπάρχει, δεν προοριζόταν αρχικά να είναι η κανονική συνέχεια του μαζικά επιτυχημένου Resident Evil 2 το 1998. Μετά την κυκλοφορία του παιχνιδιού, υπήρχαν πολλά projects για το franchise σε ενεργή ανάπτυξη. Αρχικά, η επόμενη αριθμημένη καταχώρηση στο franchise σχεδιάστηκε να είναι ένα πολύ μεγαλύτερο και πιο περίπλοκο παιχνίδι στο πεδίο εφαρμογής, και θα απαιτούσε πολλά χρόνια ανάπτυξης. Αλλά από τότε που το Resident Evil Code: Veronica ορίστηκε ως αποκλειστικότητα για το Dreamcast, το Resident Evil Zero ήταν ακόμα στα πρώτα του στάδια, η παραγωγή στο Resident Evil 4 για την επόμενη γενιά συστημάτων είχε ξεκινήσει και η Sony είχε ανακοινώσει το PS2, η Capcom συνειδητοποίησε ότι θα αργήσει να ολοκληρώσει το RE3 για κυκλοφορία στο PS One. Δεν υπήρξε χρόνος να αναβαθμιστεί η υπάρχουσα ιδέα για το τρίτο παιχνίδι, επομένως ακυρώθηκε.\nΩς αποτέλεσμα, η Capcom αποφάσισε να προωθήσει ένα υπάρχον spin-off πρωτότυπο για να γίνει το τρίτο mainline παιχνίδι της σειράς για το αρχικό PlayStation. Το "Resident Evil 3: Nemesis" βγήκε ένα χρόνο και οκτώ μήνες μετά το δεύτερο παιχνίδι το Σεπτέμβριο του 1999, χρονικό πλαίσιο που ήταν αρκετά μικρό για μια αριθμημένη συνέχεια. Αρχικά, το spin-off επρόκειτο να επικεντρωθεί σε έναν ολοκαίνουργιο χαρακτήρα, σε μια μολυσμένη και κατεστραμμένη Raccoon City. Ωστόσο, η Capcom τελικά αποφάσισε να αλλάξει εστίαση στη γνωστή χαρακτήρα Jill Valentine, και σε μια Raccoon City που καταστράφηκε εντελώς.\nTα νέα Features που έφερε το Resident Evil 3: Nemesis\nΤο "Resident Evil 3: Nemesis" πρωτοστάτησε σε πολλά χαρακτηριστικά μέσα στο franchise και το είδος τρόμου ως σύνολο. Για αρχή, σηματοδότησε την μετατόπιση του Resident Evil σε action horror (προφανώς το Resident Evil 4 πήρε αυτή τη σκυτάλη και έφτασε στον τερματισμό).\nΣε σύγκριση με τα προηγούμενα δύο παιχνίδια, το RE3 είχε περισσότερους εχθρούς που ήθελαν να σας σκοτώσουν, περισσότερο ammo για να χρησιμοποιήσετε εναντίον τους, μια ευρύτερη ποικιλία όπλων, την ικανότητα να κάνετε dodge και να περιστρέφεστε 180 μοίρες για να εξερευνείτε τα περιβάλλοντα πιο γρήγορα, και τη δυνατότητα να δημιουργείτε πυρομαχικά από crafting materials. Τα βαρέλια που σκάνε ήταν τώρα διάσπαρτα γύρω από το περιβάλλον, κάτι που αποτελούσε πρωτιά για ένα παιχνίδι Resident Evil, καθώς τα πρώτα τρία παιχνίδια χρησιμοποιούσαν pre-rendered 2D art για background με 3D μοντέλα χαρακτήρων, οπότε η προσθήκη destructible objects ήταν μεγάλη υπόθεση.\nΜάλιστα, κατάφερε να τα κάνει όλα αυτά διατηρώντας παράλληλα την ίδια προοπτική της κάμερας, το ύφος της τέχνης και το control scheme με τους προκατόχους του. Ουσιαστικά, το RE3 γεφύρωσε το κλασικό survival horror με τα action-packed third-person shooters.\nΤο αρχικό "Resident Evil 3: Nemesis" χρειαζόταν περίπου εξίμισι ώρες για να ολοκληρωθεί (περίπου το μισό της μέσης διάρκειας του Resident Evil 2, υπό την προϋπόθεση ότι παίζατε και στα δύο campaign). Από την άποψη της ροής και του σχεδιασμού, το RE3 λάμβανε χώρα σε όλη την Raccoon City (με τοποθεσίες όπως το Uptown, το Downtown και το Raccoon Park) σε αντίθεση με τα εσωτερικά λαβυρινθικά περιβάλλοντα των δύο πρώτων παιχνιδιών. Περιέλαβε επίσης την ικανότητα των παικτών να παίρνουν βασικές αποφάσεις στην ιστορία που θα μπορούσαν να αλλάξουν την πορεία της ή να αποκαλύψουν μυστικά αντικείμενα, όπως μια πρώιμη έκδοση του branching narrative. Αυτές οι "ζωντανές επιλογές", όπως αποκαλούνταν, έλαβαν τη μορφή γρήγορων αποφάσεων περιορισμένης χρονικής διάρκειας, όπως η παραμονή για την καταπολέμηση ενός εχθρού ή την φυγή σε ένα κτίριο. Αυτό το χαρακτηριστικό, καθώς και τα πολλαπλά endings του πρωτοτύπου τίτλου, δεν περιλαμβάνονται στο επερχόμενο remake.\nΠώς λειτουργούσε το Nemesis\nΤο Resident Evil 3 είναι η μόνη αριθμημένη καταχώρηση σε ολόκληρη τη σειρά που έχει υπότιτλους, καθώς η κύρια εστίαση ήταν σε έναν ξεχωριστό, αμείλικτο villain. Ωστόσο, παρά τη μαγεία που σας έκανε να νομίζετε ότι ήταν μια παντοτινή δύναμη που περιπλανιόταν στο παιχνίδι συνεχώς, ήταν στην πραγματικότητα ένας έντονα scripted εχθρός που εμφανιζόταν μόνο κάτω από πολύ συγκεκριμένες περιστάσεις. Εκείνη την εποχή, ήταν ακόμα μια μεγάλη πρόοδος για το AI στο franchise, ιδιαίτερα πάνω στον Mr. X, στο αρχικό Resident Evil 2. Πίσω στο 1998, ο Mr. X ενήργησε περισσότερο ως super-powered guard σε περιπολία και όχι ως μια σχεδόν ασταμάτητη δύναμη της φύσης που αναζητούσε τον παίκτη όπως στο remake του 2019. Στην πραγματικότητα, η τρέχουσα εκδοχή του Mr. X στο Resident Evil 2 Remake είναι πιο κοντά στον αρχικό Nemesis. Επομένως γι'αυτό μια remade έκδοση του Nemesis είναι μια ακόμη πιο τρομακτική προοπτική. Επιπλέον, από τότε που κυκλοφόρησε το Resident Evil 3, ο «προσομοιωτής τρόμου», ο οποίος σας αγκαλιάζει απέναντι στους αδυσώπητους, φαινομενικά αθάνατους τρόμους, έχει αυξηθεί σε δημοτικότητα. Ποτέ δεν υπήρξε καλύτερος χρόνος για να επωφεληθεί η εταιρεία από τον αναμφισβήτητα μεγαλύτερο villain του Resident Evil.\nΗ κληρονομιά του Resident Evil 3\nΤο Resident Evil 3: Nemesis θεωρήθηκε, κατά τη στιγμή της κυκλοφορίας του, μια μεγάλη επιτυχία. Σύμφωνα με την Capcom μόνο η έκδοση του PlayStation πώλησε περισσότερα από 3,5 εκατομμύρια μονάδες σε όλο τον κόσμο παγκοσμίως, και ξεπέρασε το 1 εκατομμύριο κομμάτια σε πωλήσεις μέσα στους πρώτους δύο μήνες, ενώ έλαβε κυρίως θετικές κριτικές.\nΑνεξάρτητα από το πώς το βλέπετε όμως, θα θεωρείται πάντοτε ως μια ενδιάμεση κυκλοφορία στην ιστορία του franchise. Εισήγαγε κάποιες νέες δυνατότητες στη σειρά - και το είδος στο σύνολό του - αλλά πιθανότατα θα το θυμόμαστε σαν το παιχνίδι πριν το Resident Evil 4. Σχεδιάστηκε να είναι ένα γέμισμα κενού για να ικανοποιηθούν οι φαν και αυτό ακριβώς έκανε.\nΑλλά από ό,τι έχουμε δει στο Resident Evil 3 Remake μέχρι τώρα η Capcom ακολουθεί το μοντέλο του Resident Evil 2 Remake και το δημιουργεί από την αρχή, εμπνεόμενο από τα "οστά" του πρωτότυπου και διευρύνοντας σημαντικά το πεδίο εφαρμογής του. Ο Nemesis είναι πολύ πιο τρομακτικός τώρα και οι παίκτες θα δουν περισσότερα από τη Raccoon City, οι supporting χαρακτήρες θα πάρουν μεγαλύτερους ρόλους και θα υπάρξει περισσότερο γυάλισμα από πάνω μέχρι κάτω.\nΠοιος ξέρει, ίσως το remake να δημιουργήσει μια νέα αγάπη για τον αρχικό τίτλο.\nΑφού όμως βλέπουμε over-the-shoulder κάμερα τόσο στο Resident Evil 2 και στο Resident Evil 3, ποιο θα είναι το επόμενο remake; Θα είναι το Code:Veronica; Ή ίσως ένας ολοκαίνουργιος τίτλος; Πείτε μας τι πιστεύετε στα σχόλια.\nΑν θέλετε, μπορείτε να προαγοράσετε το παιχνίδι μέσω του site της CD Media.\nΗμερομηνία Κυκλοφορίας: 03/12/2009


Διαδήλωση με αναπηρικά αμαξίδια κατά όπερας στη Νέα Υόρκη | Newsbomb\n21 Οκτωβρίου 2014 22:45\nΔιαδήλωση με αναπηρικά αμαξίδια κατά όπερας στη Νέα Υόρκη\nΜια διαδήλωση με αναπηρικά αμαξίδια και οι διαμαρτυρίες που ξέσπασαν κατά τη διάρκεια του έργου σημάδεψαν την πρώτη παρουσίαση στη Νέα Υόρκη του «Θανάτου του Κλινγκχόφερ», μιας όπερας που εξερευνά την ψυχολογία των Παλαιστινίων οι οποίοι κατέλαβαν το κρουαζιερόπλοιο Ακίλε Λάουρο, κρατώντας ομήρους τους επιβάτες αφού σκότωσαν έναν ανάπηρο Εβραίο.\nΜπροστά από το Λίνκολν Σέντερ όπου στεγάζεται η Μητροπολιτική Όπερα (Met) εκατοντάδες άνθρωποι —ορισμένοι σε αναπηρικά αμαξίδια— συγκεντρώθηκαν πίσω από τα προστατευτικά κιγκλιδώματα που είχε στήσει η αστυνομία προκειμένου να καταγγείλουν το έργο, που σύμφωνα με εκείνους δίνει τον λόγο σε δολοφόνους.\n«Ο Θάνατος του Κλινγκχόφερ», που συνέθεσε ο Αμερικανός Τζον Άνταμς, πραγματεύεται την κατάληψη το 1985 στη Μεσόγειο του κρουαζιερόπλοιου Ακίλε Λάουρο.\nΟι απαγωγείς, που ζητούσαν την απελευθέρωση Παλαιστινίων κρατουμένων στο Ισραήλ, σκότωσαν έναν Εβραίο Αμερικανό σε αναπηρικό αμαξίδιο, τον Λίον Κλινγκχόφερ, και πέταξαν τη σορό του στην θάλασσα.\nΗ όπερα αναμένεται να αναμοχλεύσει τα δεινά που έχουν υποστεί τόσο οι Ισραηλινοί, όσο και οι Παλαιστίνιοι. Είχε πυροδοτήσει αντιπαράθεση ήδη από την πρεμιέρα του, το 1991 στο θέατρο Λα Μονέ των Βρυξελλών, όμως η διαμάχη έχει πάρει ιδιαίτερες διαστάσεις στη Νέα Υόρκη.\nΗ Met είναι μία από τις πλέον διάσημες όπερες του κόσμου, στη Νέα Υόρκη ζει μια πολυπληθής εβραϊκή κοινότητα και το έργο αυτό παρουσιάζεται σε μια χρονική συγκυρία που η ένταση μεταξύ Ισραηλινών και Παλαιστινίων είναι μεγάλη.\nΚατά τη διάρκεια της παρουσίασης η πρώτη πράξη διεκόπη για λίγο όταν ένας θεατής άρχισε να φωνάζει: «ο θάνατος του Κλινγκχόφερ δεν θα ξεχαστεί ποτέ».\nΠροσβλητικές εκφράσεις και γιουχαΐσματα αντήχησαν επίσης στην αίθουσα.\nΠαρά τα επικριτικά σφυρίγματα από ορισμένους ο Τζον Άνταμς χειροκροτήθηκε θερμά όταν εμφανίστηκε, μόλις έπεσε η αυλαία.\nΓια τον γενικό διευθυντή της Μητροπολιτικής Όπερας Πίτερ Γκελμπ η όπερα αυτή αποτελεί «το πιο δυνατό σύγχρονο έργο αυτών των τελευταίων 25 ετών» ενώ καταδίκασε ξεκάθαρα τη δολοφονία.\n«Δεν θα επιτρέψουμε να αποσυρθεί από τη μαρκίζα καθώς δεν έχει αντισημιτικό χαρακτήρα, ούτε αποτελεί εξύμνηση της τρομοκρατίας» διαβεβαιώνει σε έναν πρόλογο στο πρόγραμμα.\nΓια τις δύο κόρες του θύματος, που μπόρεσαν να εκφράσουν την άποψή τους στο πρόγραμμα, το έργο «αμαυρώνει τη μνήμη ενός ευγενικού και δίκαιου ανθρώπου», ο οποίος βρισκόταν σε διακοπές με τη μητέρα τους, η οποία πέθανε από καρκίνο.\nΗ όπερα «κάνει άτοπες ηθικές εξισώσεις εκτός συγκειμένου, δεν παρουσιάζει το πραγματικό πλαίσιο της ιστορικής πραγματικότητας και του παράλογου θανάτου ενός Αμερικανού Εβραίου» υπογράμμισαν.\n«Η τρομοκρατία δεν μπορεί να εκλογικευτεί, δε μπορεί να εξηγηθεί, δεν μπορεί να γίνει ανεκτή για οποιαδήποτε πολιτική έκφραση και διεκδίκηση κι αν πρόκειται», υποστήριξαν οι ίδιες.\nΗ Μητροπολιτική Όπερα της Νέας Υόρκης εκτίμησε από την πλευρά της ότι το έργο ανοίγει το δημόσιο διάλογο και οι θεατές καλούνται να αναρτήσουν τα σχόλιά τους στο Διαδίκτυο.\nΕντούτοις αρνήθηκε να αναμεταδώσει την όπερα στις κινηματογραφικές αίθουσες σε ολόκληρο τον κόσμο, ένα σχέδιο που «δεν θα ήταν πρόσφορο σε αυτήν την εποχή όπου το αίσθημα αντισημιτισμού κλιμακώνεται, κυρίως στην Ευρώπη».


ΕΚΠΑΙΔΕΥΣΗ ΣΤΗΝ ΕΠΕΞΕΡΓΑΣΙΑ ΚΕΙΜ. OPEN OFFICE.ORG WRITER - Βιβλιοπωλεία Εκδόσεις Μαλλιάρης Παιδεία, 960-418-120-3, 9604181203, 960-418-120-3, 9604181203, 9789604181209\nΕΚΠΑΙΔΕΥΣΗ ΣΤΗΝ ΕΠΕΞΕΡΓΑΣΙΑ ΚΕΙΜ. OPEN OFFICE.ORG WRITER\nΤα κεφάλαια του βιβλίου διαρθρώνονται ως εξής:\n- Στο κεφάλαιο 1 παρουσιάζουμε τον τρόπο εγκατάστασης του πακέτου εφαρμογών γραφείου OpenOffice.org και συγκεκριμένα της ελληνικής έκδοσης για MS Windows που περιέχεται στο συνοδευτικό CD του βιβλίου.\n- Το κεφάλαιο 2 παρουσιάζει συνολικά το περιβάλλον του Writer και αποσκοπεί στην εξοικείωση του χρήστη με το πρόγραμμα, πριν αυτός ξεκινήσει να δημιουργεί τα έγγραφα του.\n- Το κεφάλαιο 3 ασχολείται με τη διαχείριση αρχείων μέσα στον Writer, δίνοντας στο χρήστη τη δυνατότητα να κατανοήσει τους τρόπους με τους οποίους θα δημιουργεί, θα αποθηκεύει και θα ανοίγει τα διάφορα έγγραφά του. Επίσης, στο κεφάλαιο αυτό εξηγούνται οι μέθοδοι μετακίνησης μέσα σε ένα έγγραφο.\n- Το κεφάλαιο 4 δίνει έμφαση στην πρωτογενή δημιουργία κειμένου. Η δακτυλογράφηση, η αντιγραφή, η μετακίνηση και ο ορθογραφικός έλεγχος αποτελούν τα σημαντικά τμήματα του.\n- Το κεφάλαιο 5 αποτελεί το μεγαλύτερο κεφάλαιο του βιβλίου και διαπραγματεύεται τη μορφοποίηση του κειμένου. Η έκταση του κεφαλαίου δικαιολογείται βεβαίως από το γεγονός της συγκέντρωσης των πιο συχνά χρησιμοποιούμενων χαρακτηριστικών, που αναδεικνύουν την αξία των επεξεργαστών κειμένου.\n- Το κεφάλαιο 6 είναι αφιερωμένο στους πίνακες και στη λογική της παρουσίασης της πληροφορίας μέσω πινάκων.\n- Το κεφάλαιο 7 ασχολείται με την εκτύπωση των εγγράφων μας και παρουσιάζει τις παρεχόμενες δυνατότητες πριν φτάσουμε στον τελικό σκοπό της δημιουργίας των εγγράφων μας.\n- Το κεφάλαιο 8 είναι αφιερωμένο στην εισαγωγή και διαχείριση εικόνων μέσα σε ένα έγγραφο. Τα σύγχρονα έγγραφα, πλέον, δεν περιλαμβάνουν μόνον κείμενο και γι' αυτό αφιερώνονται δύο κεφάλαια (8 και 9) στο ζήτημα αυτό.\n- Το κεφάλαιο 9 διαπραγματεύεται τη σχεδίαση αντικειμένων μέσα στο ίδιο το περιβάλλον του επεξεργαστή κειμένου.\n- Τέλος, το κεφάλαιο 10 περιλαμβάνει τα πιο προχωρημένα ζητήματα χρήσης ενός επεξεργαστή κειμένου. Δεν εγκαταλείψαμε τις γραφομηχανές μόνο για το ζήτημα της καλαισθησίας, αλλά και για τις ευκολίες της αυτόματης αρίθμησης σελίδων, της δημιουργίας μαθηματικών τύπων ή της άμεσης και ομοιόμορφης κατασκευής πινάκων περιεχομένων και βιβλιογραφικών αναφορών.\nΕΠΕΞΕΡΓΑΣΙΑ ΚΕΙΜΕΝΟΥ ΚΑΙ ΕΝΤΥΠΟΥ (l.p.)\nΠΑΠΑΔΑΚΗΣ Σ.- ΧΑΤΖΗΠΕΡΗΣ Ν.\nΕΠΕΞΕΡΓΑΣΙΑ ΚΕΙΜΕΝΟΥ WORD 2002 ECDL 4\nECDL ΕΠΕΞΕΡΓΑΣΙΑ ΚΕΙΜΕΝΟΥ WORD 2003\nΕΠΕΞΕΡΓΑΣΙΑ ΕΙΚΟΝΑΣ ΜΕ ΧΡΗΣΗ PHOTOSHOP CS2\nΕΠΕΞΕΡΓΑΣΙΑ ΚΕΙΜΕΝΟΥ WORD 2010 ΟΔΗΓΟΣ ΠΙΣΤΟΠΟΙΗΣΗΣ ΠΛΗΡΟΦΟΡΙΚΗΣ


Endless Boundary παιχνίδι στο Desura\nUnfair Mario 2 Super Bowmasters Be Cool, Scooby-Doo: Sandwich Tower\nΣτα σύνορα του βασιλείου των ανθρώπων και των τεράτων, συμβαίνουν συνεχώς συγκρούσεις μεταξύ των στρατευμάτων αυτών των χωρών. Εσείς στο παιχνίδι Endless Boundary θα υπηρετήσετε στη συνοριοφυλακή του βασιλείου των ανθρώπων. Μια ομάδα τεράτων κινείται κατά μήκος των συνόρων και θα πρέπει να την καταστρέψετε. Ο χαρακτήρας σας θα είναι ορατός στην οθόνη μπροστά σας και θα βρίσκεται σε μια συγκεκριμένη τοποθεσία. Διάφορα τέρατα θα του επιτεθούν. Θα ελέγχετε τις ενέργειες του χαρακτήρα χρησιμοποιώντας έναν ειδικό πίνακα ελέγχου. Θα πρέπει να στρέψετε τον ήρωά σας προς τα τέρατα και να αρχίσετε να τους ρίχνετε μαχαίρια. Για κάθε τέρας που σκοτώνετε, θα σας δίνονται πόντοι. Έχοντας συγκεντρώσει έναν ορισμένο αριθμό από αυτούς, μπορείτε να αγοράσετε νέους τύπους όπλων για τον ήρωά σας για πιο αποτελεσματική καταστροφή του εχθρού. Καλή διασκέδαση, αγαπητοί φίλοι!\nRPG 1 παίκτης Περιπέτεια Παιχνίδια για αγόρια Δράση Μάχη Δεξιότητα\nStackBall.iO Gumball Strike Ultimate Bowling City Metro Bus Simulator Snail Bob\nJungle Jump My Dolphin Show Whack a Craft Flambo's Inferno - Adventure Time Penalty Power - Ben 10 Scooby-Doo: Mystery Chase Duck Hunt Sponge Bob Endless Run Penalty Shooters 2 Super Mario Bros Among Us - Impostor.iO Slope Y8 Scientist Runner Minecraft Skydome Slash of Justice - Teen Titans Go! Pizzeria Dinosaur Hunter Survival Alien Invaders 2 Billy the Giant Hunter - Adventure Time Burger Stack Real Chess Mojo Mayhem - The PowerPuff Girls Chibi Grey Matter Leap - Ben 10 Soft Girl Aesthetic Anime Princess Dress Up Fish Eat Fish Batman Shadow Combat House of Haunts Crazy Dog Racing Fever Mexico Rex Stunt Car Driving Pro Paper.IO 2 Acid Rain Car Racing in Fast Highway Traffic Tractor Trial Space Ragdoll Warrior Frenzy Chicken Farming Jump With Justin Anti Virus Stormy Kicker Subway Runner Jungle Dino Hunter


Ευρυδίκη Βαλαβάνη: «Στο Survivor λιποθύμησα, απλά δεν προβλήθηκε» ~ BitGi@Bit\nΠαρασκευή, Ιουλίου 14, 2017 Συνεντεύξεις Περιοδικών No comments\n"Στο παιχνίδι αντιμετώπισα διάφορα προβλήματα υγείας. Από το Φεβρουάριο μέχρι σήμερα που μιλάμε μου έχει κοπεί η περίοδος".\nΣτο παιχνίδι αντιμετώπισα διάφορα προβλήματα υγείας. Από το Φεβρουάριο μέχρι σήμερα που μιλάμε μου έχει κοπεί η περίοδος. Είναι κάτι που συμβαίνει πρώτη φορά στη ζωή μου. Μετά, είχα θέματα με το στομάχι και το συκώτι μου και έκανα εξετάσεις. Το καλό ήταν πως είχαμε γιατρούς για ό,τι χρειαζόμασταν. Μέχρι και το λάστιχο από το μπουστάκι που ακουμπούσε στο στομάχι μου με πονούσε σε υπερβολικό βαθμό. Τελικά έκανα υπέρηχο και οι γιατροί μου βρήκαν λίπος στο συκώτι, κάτι που πρέπει να το παρακολουθώ. Συν τοις άλλοις, είχα και τυμπανισμό. Όλα αυτά τα προβλήματα με επηρέασαν πολύ στη συμπεριφορά μου».


Καταστροφή Πυρομαχικών στο Στρατό Ξηράς - Ανησυχίες τοπικού πληθυσμού |EKEO » ΕΛΛΗΝΙΚΟ ΚΕΝΤΡΟ ΕΛΕΓΧΟΥ ΟΠΛΩΝ\n« Η Μοίρα Ειδικών Επιχειρήσεων και η ΕΜΑΚ βραβεύτηκαν από την Κυβέρνηση\nΣχολές Μονίμων Υπαξιωματικών – Ισοτιμία με τα ΤΕΙ, Μεταπτυχιακά »\nΑνησυχία στην τοπική κοινωνία αλλά και στη Δημοτική Αρχή Ελασσόνας -η οποία δεν ήταν ενήμερη-προκάλεσε η είδηση ότι σε μονάδα του Στρατού Ξηράς που βρίσκεται εντός ορίων της πόλης (694 ΠΑΠ) έχουν ξεκινήσει εδώ και 20 μέρες περίπου οι διαδικασίες καταστροφής άχρηστων πυρομαχικών, οι οποίες διεκόπησαν για τις ημέρες των εορτών και θα συνεχιστούν με το νέο έτος.\nΕπειδή το 2007 είχαν δημιουργηθεί υποψίες σκανδάλου με την ανάθεση καταστροφής πυρομαχικών και ναρκών στα Ελληνικά Αμυντικά Συστήματα. Επειδή αντίστοιχη επιχείρηση στην Αλβανία, είχε κοστίσει λόγω ελλιπών μέτρων προστασίας, ανθρώπινες ζωές. Επειδή σε εποχή λιτότητας δεν πρέπει να εγείρεται καμία υποψία σπατάλης δημοσίου, χρήματος,\nΑυτά δηλώνει η βουλευτής Ηρώ Διώτη στη ΒτΕ και ερωτάται ο κ. Υπουργός:\n7. Εξετάζετε το ενδεχόμενο οριστικής απομάκρυνσης της 694 ΠΑΠ από την περιοχή της Ελασσόνας, όπως άλλωστε ζητάει επί σειρά ετών και η τοπική κοινωνία;\nΔεν υπήρξε ανάθεση του έργου στη συγκεκριμένη εταιρεία, αλλά παραχώρηση στο Σ.Ξ. για χρήση του μηχανήματος καταστροφής αχρήστων πυρομαχικών που διαθέτει τα προβλεπόμενα πιστοποιητικά (ISO). Η εταιρεία έχει πιστοποιηθεί και εφαρμόζει:\n(1)Σύστημα διαχείρισης για την ποιότητα, σύμφωνα με το πρότυπο ΕΝ ISO 9001:2008, όσον αφορά στο πεδίο εφαρμογής για συστήματα αποστρατικοποίησης.\n(2) Σύστημα περιβαλλοντικής διαχείρισης, σύμφωνα με το πρότυπο ΕΝ ISO 14001:2004, που αφορά στο πεδίο εφαρμογής παροχής υπηρεσιών αποστρατικοποίησης πυρομαχικών παντός τύπου και διαμετρήματος.\n(3) Σύστημα υγιεινής και ασφάλειας στην εργασία, σύμφωνα με το πρότυπο OHSAS 18001.\nΣημειώνεται ότι το ΓΕΣ δεν έχει αναθέσει την καταστροφή πυρομαχικών στη συγκεκριμένη εταιρεία στο παρελθόν. Τα πυρομαχικά που καταστρέφονται φυλάσσονται ούτως ή άλλως ήδη στην Ελασσόνα, είναι πεπαλαιωμένα και κρίθηκαν άχρηστα μετά από επιθεώρηση στα εξεταστήρια πυρομαχικών της Μονάδας πυρομαχικών. Οι εργασίες γίνονται από το εξειδικευμένο προσωπικό της Μονάδας, όπως ακριβώς συμβαίνει και σε όλες τις μονάδες πυρομαχικών του Σ.Ξ., στο πλαίσιο της αποστολής τους.\nΑπό την καταστροφή δεν παράγονται στερεά και υγρά απόβλητα, ενώ τα αέρια απόβλητα που προκύπτουν από την εξουδετέρωση αποσυρομένων εκρηκτικών μηχανισμών συγκρατούνται από φίλτρα. Τα επίπεδα θορύβου στα όρια του χώρου του στρατοπέδου της Μονάδας είναι κάτω του επιτρεπόμενου ορίου των 65 DΒA.\nΤέλος, η μελέτη της νέας Δομής των Ενόπλων Δυνάμεων βρίσκεται σε εξέλιξη στο πλαίσιο των πρόσφατων ρυθμίσεων του ν.3885/2010. Η νέα Δομή Δυνάμεων θα παρουσιασθεί στην αρμόδια Κοινοβουλευτική Επιτροπή, εν συνεχεία θα εισαχθεί στο ΚΥΣΕΑ και τελικώς, κατά το μη απόρρητο μέρος της, θα παρουσιασθεί στο ευρύ κοινό. Στο πλαίσιο της νέας αυτής δομής θα αποφασισθεί αν θα διατηρηθούν μονάδες και ποιές στην περιοχή της Ελασσόνας με κριτήριο της ανάγκες της Εθνικής αμυντικής σχεδίασης.\nΤο άρθρο δημοσιεύτηκε Παρασκευή, Ιανουάριος 14th, 2011 στις 17:01 στην κατηγορία ΕΝΟΠΛΕΣ ΔΥΝΑΜΕΙΣ. Μπορείς να παρακολουθείς τα σχόλια χρησιμοποιώντας το RSS 2.0 feed. Μπορείς να αφήσεις ένα σχόλιο, ή ένα trackback από το site σου.


Βήμα πρόκρισης για τον μεγάλο τελικό - OMONOIA24.COM\nΣημαντικό βήμα πρόκρισης στον τελικό Κυπέλλου, πραγματοποίησε χθες βράδυ η πετοσφαιρική ομάδα της ΟΜΟΝΟΙΑΣ. Η ομάδα μας επιβλήθηκε με 0-3 σετ της Ανόρθωσης στο Θεμιστόκλειο, στον πρώτο ημιτελικό, αποκτώντας σοβαρό πλεονέκτημα ενόψει της ρεβάνς σε μία βδομάδα.\nΗ αποφασιστικότητα της ομάδα μας για τη νίκη, φάνηκε από το πρώτο σετ, στο οποίο η πράσινοι επικράτησαν κατά κράτος με σκορ 11-25. Παρόμοια εικόνα και στο δεύτερο σετ αυτή τη φορά με σκορ 15-25, ενώ στο τρίτο σετ οι πετοσφαιριστές του Γιάννη Καλμαζίδη παρόλο που δυσκολεύτηκαν, στο τέλος το κέρδισαν με σκορ 21-25.\nΜε το χθεσινό αποτέλεσμα η ομάδα μας πολύ δύσκολα χάνει το εισιτήριο για τον τελικό καθώς θα πρέπει να ηττηθεί στον επαναληπτικό με σκορ 0-3 ή 1-3 για να πάει η πρόκριση στο golden set. Με νίκη ή ήττα με 2-3 η ομάδα μας περνά.\nΖητούμενο είναι στον επαναληπτικό της ερχόμενης εβδομάδας (στάδιο «Ελευθερία, 20:00) να «σφραγιστεί» η πρόκριση.\nΗ πρόσκληση στα μέλη για ενημέρωση.


Η αποχώρηση παίκτη από το Master Chef:«Όταν έβγαλα την ποδιά, δεν ένιωσα άσχημα» – www.ilianet.gr\nHome /LIFE STYLE/Η αποχώρηση παίκτη από το Master Chef:«Όταν έβγαλα την ποδιά, δεν ένιωσα άσχημα»\nΑκόμα ένας παίκτης αποχώρησε από το Master Chef!\nΗ Νικολέτα Ταβουλάρη και η Ηλέκτρα Τσουρουνάκη ήταν οι δυο παίκτριες υποψήφιες προς αποχώρηση.\nΤελικά έφυγε η Νικολέτα Ταβουλάρη η οποία είπε: «Όταν έβγαλα την ποδιά, δεν ένιωσα άσχημα. Ήταν η ποδιά της λύπης και όχι της χαράς. Ένιωσα ότι φεύγει μία λύπη από πάνω μου. Θα συνεχίσω να είμαι χαρούμενη γιατί αυτό που κάνω, είναι αυτό που θέλω»!\n«Τον Αγγελόπουλο τον πήραν για…\nEurovision 2018: Φουρέιρα: «Το τραγούδι…\nΗ Ναταλία Γερμανού περιγράφει τι…


Κείμενα Archives - Vavanta\nΟΛΑ ΚΟΝΤΡΑ ΡΕ ΦΙΛΕ\nΔΕΝ ΜΟΥ ΚΟΛΛΑΕΙ ύπνος τα βράδια… ΟΛΑ ΚΟΝΤΡΑ ΡΕ ΦΙΛΕ! …ούτε τα κουνούπια δεν φεύγουν με φυσικό τρόπο....\nΕΙΝΑΙ ΚΑΠΟΙΕΣ ΣΤΙΓΜΕΣ που πραγματικά αισθάνομαι ότι πρέπει να γίνω πιο ενεργός πολίτης. ΝΑ ΣΥΜΜΕΤΕΧΩ ΣΤΑ ΚΟΙΝΑ και να...\nΦουντώνω ρε φίλε\nΠου θα πάει αυτό με την κλιματική αλλαγή; Βλέπω τηλεόραση και ιδρώνω συνέχεια… Ούτε το ψυχροπολεμικό κλίμα ΗΠΑ –...\n? – Πίσσα βρήκαμε. Πούπουλα ψάχνουμε. **** – Μονάδα μέτρησης οικολογικής ευαισθησίας: «Τα ζώα μου αργά». **** –...\nΣήμερα το πρωί σηκώθηκα από το κρεβάτι με ένα βάρος στο στομάχι. Όμως, ο Σόιμπλε είπε να μη μιλάω...\nΚωλοτούμπες στο κρεβάτι!\n-Η Κατίνα δίπλα, λέει ότι τελικά υπήρχε σχέδιο της Κυβέρνησης για τη δραχμή. -Και που το ξέρει η Κατίνα...\nΓυναίκα, θα χυθεί κόκκινο αίμα…\n-Υπάρχει πτώση μεγάλη του Σύριζα στα γκάλοπ… -Κι εσένα τι σε νοιάζει Μήτσο μου;…. φοβάσαι μη πέσει πάνω σου...\n(Περιμένοντας στη στάση την …ανάπτυξη). -Φιλαράκι, με αυτή τη Κυβέρνηση, πέφτουμε κάθε μέρα από τα σύννεφα… – Αυτό δεν...\nΌταν μπλέκονται οι «κόκκινες γραμμές» των Προέδρων…\nΚι εκεί που καθόμουν στο τραπέζι και απολάμβανα κρέας με μακαρονάκι κοφτό, χτυπάει το κινητό μου! «Ελα πάρε με…πάρε...


Covid-19: Τι λέει ο ΠΟΥ για τον κορονοϊό στις επιφάνειες - Τι κάνουμε όταν ζούμε με τον ιό στο σπίτι μας - Οδηγίες για παιδιά και γονείς - ERT Open\nCovid-19: Τι λέει ο ΠΟΥ για τον κορονοϊό στις επιφάνειες - Τι κάνουμε όταν ζούμε με τον ιό στο σπίτι μας - Οδηγίες για παιδιά και γονείς\nΗ καμπάνια ενημέρωσης έχει εκδοθεί σε έξι γλώσσες (αγγλικά, γαλλικά, ρωσικά, αλβανικά, αραβικά και περσικά) και περιλαμβάνει οκτώ βασικές συμβουλές που αφορούν στα μέτρα προφύλαξης και τις ενέργειες του κάθε πολίτη προσωπικά, πρώτον για την προστασία τους από τον κορονοϊό και δεύτερον για τον περιορισμό της μετάδοσής του.\nH ΓΓΠΠ έχει το ρόλο του συντονιστή των εμπλεκόμενων υπηρεσιών με βάση τις κατευθύνσεις του υπουργείου Υγείας.\nΝα σημειωθεί ότι το τηλέφωνο στο οποίο οι πολίτες μπορούν να απευθύνονται για πληροφορίες στον Εθνικό Οργανισμό Δημόσιας Υγείας (ΕΟΔΥ) είναι 1135.\nΠΟΣΟ ΜΕΝΕΙ Ο ΚΟΡΟΝΟΪΟΣ ΣΤΙΣ ΕΠΙΦΑΝΕΙΕΣ\nΜε βάση αποτελέσματα έρευνας ο Παγκόσμιος Οργανισμός Υγείας (ΠΟΥ) διαπίστωσε ότι ο κορονοϊός παραμένει:\n-σε πλαστικό και χάλυβα έως 72 ώρες\n-σε χαλκό έως 4 ώρες\n-σε χαρτόνι έως 24 ώρες\nΑιθανόλη και χλωρίνη εξουδετερώνουν τον ιό και είναι\nαπίθανη η μετάδοση του ιού στα τρόφιμα\nΕπίσης, παρέχεται η δυνατότητα αποστολής δωρεάν τηλεπικοινωνιακού μηνύματος (sms) στον ειδικό αριθμό 13033 απευθείας από το κινητό τηλέφωνο του ενδιαφερομένου, κάθε φορά που ο πολίτης εξέρχεται της οικίας του.\nΠότε θα μας ανησυχήσουν τα συμπτώματα\nΟ μέσος χρόνος από την έναρξη των συμπτωμάτων για να παρουσιάσει κανείς ανησυχητικά συμπτώματα, όπως η δυσκολία στην αναπνοή, είναι πέντε μέρες τουλάχιστον, ενώ μέχρι την νοσηλεία, εάν χρειαστεί, είναι επτά μέρες, σημείωσε ο κ. Τσιόδρας. Για το τραγικό γεγονός του θανάτου, όπως είπε, μεσολαβούν κατά μέσο όρο 14-20 μέρες με εξαίρεση τα άτομα μεγαλύτερης ηλικίας.\nΤα διεθνή δεδομένα για το μέσο όρο παραμονής στο νοσοκομείο είναι 10 μέρες. Το ίδιο ισχύει και για την Ελλάδα.\nΟ παγκόσμιος χάρτης του κορονοϊού\n5. Αν παρουσιάζουμε συμπτώματα πυρετού, βήχα ή δυσκολίας στην αναπνοή και έχουμε ταξιδιωτικό ιστορικό σε πληττόμενη περιοχή, επικοινωνούμε με το γιατρό μας ή με τον ΕΟΔΥ (τηλ. 1135) και παραμένουμε σπίτι μας. Αντίστοιχος τηλεφωνικός αριθμός υποστήριξης της Περιφέρειας Αττικής είναι ο 1110 για 24 ώρες.\nΟδηγίες για παιδιά και γονείς Παιδοψυχιατρικής Κλινική με ενδιαφέροντα στοιχεία από τον Διευθυντή της Παιδοψυχιατρικής Κλινικής της Ιατρικής Σχολής του ΕΚΠΑ, καθηγητή Γερ. Κολαΐτη.\nΤα συνεργεία του ΕΟΔΥ, θα εξετάζουν στο σπίτι τους πολίτες για covid19. Προηγουμένως θα πρέπει να έχει γνωμοδοτήσει σχετικά ο Εθνικός Οργανισμός Δημόσιας Υγείας (ΕΟΔΥ), ότι το άτομο πληροί τις προϋποθέσεις για εξέταση.\nΟ κ. Τσιόδρας αναφέρθηκε και σε όσους θα περάσουν τον κορονοϊό στο σπίτι τους, λέγοντας ότι είναι σημαντική ή τακτική επικοινωνία με το γιατρό, «να μένουν σε ένα καλά αεριζόμενο δωμάτιο που θα χρησιμοποιείται μόνο από αυτούς. Η φροντίδα αυτού που έχει συμπτώματα θα πρέπει να γίνεται μόνο από ένα άτομο που δεν ανήκει σε ομάδα υψηλού κινδύνου», τόνισε κι πρόσθεσε «να περιορίζει ο ασθενής τις μετακινήσεις στο σπίτι. Αν υπάρχει μάσκα να τη φοράει αυτός που φροντίζει εκείνον που νοσεί» και αν δεν υπάρχει μάσκα θα μπορεί να χρησιμοποιεί ένα μαντήλι που θα αφαιρείται και θα πλένετε σε υψηλή θερμοκρασία. Επίσης, πρόσθεσε ότι είναι σημαντικό το πλύσιμο των χεριών μετά από κάθε επαφή με τον ασθενή, αλλά και πριν και μετά από όλο τον κύκλο εργασιών στο σπίτι. Από το μαγείρεμα, τη χρήση τουαλέτας το πλύσιμο των κλινοσκεπασμάτων. Τέλος ο κ.Τσιόδρας αναφέρθηκε και στη απολύμανση των επιφανειών η οποία όπως είπε μπορεί να γίνεται με διάλυμα που περιέχει 4 κουταλάκια του τσαγιού χλωρίνη σε ένα λίτρο νερό.\n«Ακόμα και άτομα που μένουν στο ίδιο σπίτι μπορεί να έχουν μολυνθεί χωρίς να το γνωρίζουν. Είναι σημαντικό να τηρούνται οι 14 μέρες καραντίνας για μέλη της οικογένειας», ώστε να μην διασπείρουν τον κορονοϊό με μετακινήσεις εκτός σπιτιού, τόνισε.\nΕρωτήσεις και απαντήσεις για τον κορονοϊό\nΠοια είναι η σωστή τεχνική πλυσίματος των χεριών\nΟ λοιμωξιολόγος Δρόσος Καραγεωργόπουλος δείχνει στην κάμερα της ΕΡΤ βήμα-βήμα τον τρόπο που γίνεται το σωστό πλύσιμο χεριών ώστε να λειτουργεί αποτελεσματικά ως μέτρο θωράκισης κατά των ιώσεων.\nΧρήσιμες συμβουλές-Πώς αποστειρώνουμε τα χέρια μας-Ποια η ορθή χρήση της μάσκας\nΒίντεο ενημέρωσης για τον #Κορονοϊό\nΝέο βίντεο ενημέρωσης για τον #Κορονοϊό με έμφαση στις ευπαθείς ομάδες και σύσταση να περιορίσουν τις μετακινήσεις τους στις απολύτως απαραίτητες, ειδικά για τους επόμενους δυο μήνες. #COVID2019 #κορονοϊός\nOKτώ οδηγίες για τις ευπαθείς ομάδες\nΠαράλληλα, στην έκδοση οκτώ χρήσιμων οδηγιών προς τις ευπαθείς ομάδες για τη λήψη των απαραίτητων μέτρων προστασίας προχώρησε η γενική γραμματεία Πολιτικής Προστασίας.\nΝέα ενημερωτική καμπάνια της @GSCP_GR για τον Κορωνοϊό για τις ευπαθείς ομάδες\nΜένουμε Σπίτια μας #coronavirus #handshygiene @YpYgGR @eody_gr\nΔείτε χρήσιμες οδηγίες αυτοπροστασίας\nΗ Διαρκής Ιερά Σύνοδος κάλεσε τις ευπαθείς ομάδες να αποφεύγουν τις συναθροίσεις σε κλειστούς χώρους και ζήτησε από τους πιστούς να αποφεύγουν εναγκαλισμούς και χειροφιλήματα.\nO κορονοϊός μεταδίδεται και με το σίελο και με το κουταλάκι ξεκαθάρισε η Εθνική Επιτροπή Δημόσιας Υγείας, αντικρούοντας την τοποθέτηση της Διαρκούς Ιεράς Συνόδου ότι η μετάληψη δεν μπορεί να είναι αιτία μετάδοσης ασθενειών.\nΠρος την κατεύθυνση της αποφυγής μαζικών συναθροίσεων αυτό διάστημα, η ΕΡΤ θα μεταδώσει απευθείας όλες τις Ακολουθίες της Μεγάλης Εβδομάδας.\nAναστέλλεται η διδασκαλία της κολύμβησης καθώς και οι πανελλήνιοι σχολικοί αγώνες λυκείων και επαγγελματικών λυκείων.\nΜέτρα προστασίας της Δημόσιας Υγείας στις πισίνες\nΤο υπουργείο Υγείας τονίζει την ανάγκη άμεσης λήψης μέτρων αποφυγής διάδοσης του ιού στις εγκαταστάσεις των κολυμβητικών δεξαμενών. Η σχετική εγκύκλιος κοινοποιείται σε όλες τις Υπηρεσίες Περιβαλλοντικής Υγιεινής των Περιφερειακών Ενοτήτων της χώρας, οι οποίες στο πλαίσιο των αρμοδιοτήτων τους, πρέπει να εντατικοποιήσουν τους υγειονομικούς ελέγχους στις κολυμβητικές δεξαμενές περιοχών ευθύνης τους.\nΤην αυστηρή τήρηση όλων των όρων υγιεινής των χώρων των κολυμβητικών δεξαμενών, όπως αυτοί αναφέρονται στην σχετική ισχύουσα υγειονομική νομοθεσία (εξώστες θεατών, αποδυτήρια, καταιονητήρες, αποδυτήρια, νιπτήρες, κρήνες).\nΤην αυστηρή διασφάλιση της ποιότητας του νερού των κολυμβητικών δεξαμενών, η οποία θα βεβαιώνεται με τις απαιτούμενες δειγματοληψίες, η συχνότητα των οποίων συνιστάται να διπλασιασθεί (2 δείγματα τουλάχιστον ανά εβδομάδα) για τη χρονική περίοδο των επόμενων 4 μηνών.\nΤο σύστημα ανακυκλοφορίας του νερού των κολυμβητικών δεξαμενών, που θα πρέπει να ανανεώνεται συνεχώς καθ’ όλη τη διάρκεια της λειτουργίας τους, με ρυθμό που εξασφαλίζει την πλήρη ανανέωσή του σε χρόνο όχι μεγαλύτερο των 4 ωρών και σε ειδικές περιπτώσεις των 6 ωρών. Η ανανέωση πρέπει να επιτυγχάνεται είτε με συνεχή ροή νέου καθαρού νερού, είτε με ανακυκλοφορία του νερού των δεξαμενών μετά από προηγούμενο καθαρισμό και απολύμανση. Το σύστημα ανακυκλοφορίας καθαρισμού-απολύμανσης του νερού θα λειτουργεί όλες τις ώρες χρησιμοποίησης των δεξαμενών και πέραν αυτών για τόσο χρόνο, όσος απαιτείται για την εξασφάλιση του νερού διαυγούς και κατάλληλου από μικροβιολογική άποψη.\nΤην απολύμανση του νερού σε αυτές, η οποία είναι υποχρεωτική σε όλες τις περιπτώσεις λειτουργίας κολυμβητικών δεξαμενών.\nΤη μέτρηση του υπολείμματος χλωρίου στο νερό των κολυμβητικών δεξαμενών η οποία θα γίνεται χρωματογραφικά με τη μέθοδο DPD(Διαιθυλοπαραφαινυλοδιαμίνη) και θα κυμαίνεται αυστηρά μεταξύ 0,4 και 0,7mg/l .\nΤην αυστηρή καθαριότητα και το σχολαστικό καθαρισμό των κολυμβητικών δεξαμενών.\nΗ ψυχική απεικόνιση του Covid-19\nΑξίζει να διαβάσετε την εξήγηση του ψυχιάτρου -ψυχαναλυτή Σάββα Σαββόπουλου για τον μηχανισμό της σκέψης του ανθρώπου που αντιμετωπίζει μια απειλή, όπως αυτή της πανδημίας του κορονοϊού που ζούμε σήμερα.\nΟ παρακάτω ορισμός έχει συνταχθεί με βάση τα τρέχοντα επιδημιολογικά δεδομένα και αφορά, τόσο στην ανίχνευση των κρουσμάτων με υποψία λοίμωξης από το νέο κορωνοϊό SARS-CoV-2, όσο και στη δήλωσή τους στον ΕΟΔΥ, και – όπως τονίζει ο Οργανισμός – καθώς η επιδημία εξελίσσεται, ο ορισμός του κρούσματος ενδέχεται να τροποποιηθεί.\nΑσθενής με οξεία λοίμωξη του αναπνευστικού (αιφνίδια έναρξη νόσου, με τουλάχιστον ένα από τα παρακάτω συμπτώματα: βήχα, πυρετό, δύσπνοια) και χωρίς άλλη αιτιολογία που να εξηγεί πλήρως την κλινική εικόνα και με ιστορικό ταξιδιού ή διαμονής σε χώρα/περιοχή, σύμφωνα με τον επικαιροποιημένο κατάλογο του ΕΟΔΥ, εντός των τελευταίων 14 ημερών πριν από την έναρξη των συμπτωμάτων ή\nΑσθενής που έχει χαρακτηριστεί «ύποπτο κρούσμα» και έχει υποβληθεί σε εργαστηριακό έλεγχο, το αποτέλεσμα του οποίου ωστόσο είναι αδιευκρίνιστο, ή θετικό, αλλά με εργαστηριακή μέθοδο που ανιχνεύει γενικά ιούς που ανήκουν στην οικογένεια των κοροναϊών, και όχι ειδικά τον νέο κορονοϊό SARS-CoV-2.\nΆτομο με εργαστηριακά επιβεβαιωμένη λοίμωξη από το νέο κορονοϊό SARS-CoV-2, ανεξαρτήτως κλινικών συμπτωμάτων και σημείων.\nΚάθε ύποπτο, πιθανό ή επιβεβαιωμένο κρούσμα πρέπει να δηλώνεται άμεσα στον ΕΟΔΥ μέσω του «Δελτίου Δήλωσης Κρούσματος από το νέο κορονοϊό SARS-CoV-2».\n* Άτομο με διαμονή στην ίδια οικία με ασθενή με COVID-19\n* Άτομο με άμεση σωματική επαφή με ασθενή με COVID-19 (π.χ. χειραψία)\n* Άτομο με απροφύλακτη επαφή με μολυσματικές εκκρίσεις ασθενή με COVID-19\n* Άτομο με επαφή πρόσωπο με πρόσωπο με ασθενή με COVID-19 σε απόσταση <2 μέτρα και για >15 λεπτά\n* Παραμονή σε κλειστό χώρο (π.χ. αίθουσα διδασκαλίας ή συσκέψεων, χώρο αναμονής νοσοκομείου, κλπ.) σε απόσταση <2 μέτρα και για >15 λεπτά\n* Επαγγελματίας υγείας ή άλλο άτομο που παρείχε φροντίδα υγείας ή εργαζόμενος που χειρίστηκε κλινικό δείγμα ασθενή με COVID-19 χωρίς τη λήψη ή επί αστοχίας των ενδεδειγμένων μέτρων ατομικής προστασίας\n* Συνταξιδιώτης στο ίδιο αεροσκάφος, ο οποίος καθόταν εντός απόστασης δύο σειρών θέσεων (προ κάθε κατεύθυνση) από τον ασθενή με COVID-19, άτομα που ταξίδευαν μαζί ή φρόντισαν τον ασθενή, και μέλη του πληρώματος που εξυπηρέτησαν το συγκεκριμένο τμήμα του αεροσκάφους όπου καθόταν ο ασθενής (επί ύπαρξης σοβαρών συμπτωμάτων ή μετακινήσεων του ασθενούς εντός του αεροσκάφους, που ενδέχεται να συνεπάγονται περισσότερο εκτεταμένη έκθεση, οι επιβάτες που κάθονταν στο ίδιο τμήμα του αεροσκάφους ή ακόμη και όλοι οι επιβάτες της πτήσης μπορεί να θεωρηθούν στενές επαφές).\nΤι θα πρέπει να προσέχουν οι διαβητικοί με τον κορονοϊό\nΟ κ. Γιώργος Δημητριάδης, καθηγητής παθολογίας ΕΚΠΑ και πρόεδρος της Διαβητολογικής Εταιρίας μίλησε στην ΕΡΤ για το τι θα πρέπει να προσέχουν οι διαβητικοί με τον κορονοϊό.\nΑνανεωμένα δεδομένα για τον νέο κορoνοϊό και την ταχέως εξελισσόμενη επιδημία\nΤου Θάνου Δημόπουλου, Καθηγητή Ιατρικής, Πρύτανη ΕΚΠΑ\nΑπό τα τέλη Δεκεμβρίου που διαπιστώθηκαν τα πρώτα κρούσματα, έχουν καταγραφεί περισσότερα από 90000 κρούσματα και 2900 θάνατοι από τη νόσο (Covid-19) που προκαλεί ο νέος κορονοϊός (SARS–CoV-2). Το 95% των κρουσμάτων και το 97% των θανάτων έχουν σημειωθεί στην Κίνα, όμως η νόσος έχει πλέον εξαπλωθεί σε περισσότερο από 60 χώρες με αυξανόμενο αριθμό κρουσμάτων.\nΜέσα σε δύο μήνες, έχουν δημοσιευθεί περισσότερο από 400 άρθρα σε έγκριτα ιατρικά περιοδικά, φαινόμενο που διαπιστώνεται για πρώτη φορά στην ιατρική βιβλιογραφία και υποδηλώνει τη πολύ σημαντική κινητοποίηση της επιστημονικής κοινότητας και των υγειονομικών δομών σε παγκόσμιο επίπεδο. Πολύ πρόσφατα άρθρα στα περιοδικά JAMA και New England Journal of Medicine παρέχουν επικαιροποιημένες πληροφορίες για τον ιό, επιδημιολογικά και κλινικά δεδομένα της λοίμωξης καθώς και την πρόοδο που έχει γίνει στη διάγνωση, θεραπευτική αντιμετώπιση και πρόληψη της περαιτέρω εξάπλωσης της επιδημίας.\nΠρόκειται για έναν νέο βήτα-κορoνοϊό με δυνατότητα μετάδοσης μεταξύ των ανθρώπων. Το γονιδίωμα του ιού, το οποίο αναλύθηκε πλήρως μέσα σε λίγες μέρες, ομοιάζει γενετικά με αντίστοιχο ιό των νυχτερίδων ενώ θεωρείται ότι μεταφέρθηκε στον άνθρωπο από κάποιο ενδιάμεσο ξενιστή, πιθανότατα τον φολιδωτό μυρμηγκοφάγο. Ο ιός έχει υψηλή συγγένεια για συγκεκριμένο υποδοχέα στην επιφάνεια των κυττάρων μας (ACE2) μέσω του οποίου διεισδύει και προκαλεί τη λοίμωξη. Η υψηλότερη έκφραση αυτού του υποδοχέα σε άντρες στην Κίνα μπορεί να εξηγεί την μεγαλύτερη νοσηρότητα των ανδρών σύμφωνα και με τα ως τώρα κλινικά δεδομένα. Ερωτήματα όπως πώς προέκυψε αυτός ο ιός, γιατί έχει μεγαλύτερη μεταδοτικότητα από τους προηγούμενους κορoνοϊούς και ποιοι είναι οι καλύτεροι στόχοι για την ανάπτυξη εμβολίων και θεραπειών, αναμένεται να απαντηθούν στο άμεσο μέλλον.\nΗ διάμεση περίοδος επώασης του ιού είναι 5-6 ημέρες με εύρος από 1-14 ημέρες, παρότι υπάρχουν αναφορές ότι μπορεί να διαρκεί και ως 24 ημέρες, στοιχείο που πρέπει να ληφθεί υπόψιν στο σχεδιασμό πολιτικών καραντίνας για την αποφυγή εξάπλωσης της λοίμωξης. Πιστεύεται ότι μεταδίδεται μέσω μεγάλων σταγονιδίων, έχει όμως ανευρεθεί στο αίμα και τα κόπρανα. Μένει να επιβεβαιωθεί αν μπορεί να μεταδοθεί αιματογενώς ή με τα κόπρανα καθώς αυτό θα μεταβάλλει τα μέτρα που πρέπει να λαμβάνονται για την αποτροπή μετάδοσης της λοίμωξης.\nΚάθε ασθενής υπολογίζεται ότι μεταφέρει τον ιό σε 2-3 άτομα και θεωρείται πιθανή η μετάδοση από ασυμπτωματικά άτομα. Θεωρείται μάλιστα ότι πάνω από τις μισές περιπτώσεις κρουσμάτων Covid-19 που εξήχθησαν από την Κίνα δεν έχουν στην πραγματικότητα ανιχνευθεί. Με βάση μια μικρή μελέτη σε 9 εγκύους δεν φάνηκε μετάδοση του ιού από τη μητέρα στο έμβρυο.\nΗ λοίμωξη από τον νέο κορονοϊό εκδηλώνεται με μη ειδικά συμπτώματα όπως πυρετός (90%), βήχας (80%), κόπωση ή μυαλγίες (περίπου 20%). Λιγότερο συχνά συμπτώματα είναι κεφαλαλγία, πονόλαιμος, έμετος και διάρροια. Η διάμεση ηλικία των ασθενών είναι περίπου τα 50 έτη και ο αριθμός των παιδιών κάτω των 15 ετών που έχουν προσβληθεί είναι μικρός. Εργαστηριακά ευρήματα των ασθενών είναι η λεμφοπενία, οι αυξημένοι δείκτες φλεγμονής και τα αμφιτερόπλευρα διηθήματα στους πνεύμονες στην ακτινογραφία ή την αξονική θώρακος. Γενικά, 20% των ατόμων που θα νοσήσουν θα έχουν σοβαρά συμπτώματα και οι μισοί από αυτούς μπορεί να χρειαστούν μηχανική υποβοήθηση της αναπνοής. Η σοβαρότητα της λοίμωξης όμως ποικίλει και μάλιστα θεωρείται ότι εκτός της επαρχίας Ουχάν τα περιστατικά που έχουν καταγραφεί είχαν πιο ήπια κλινική πορεία. Οι αποκλίσεις αυτές είναι συνέπεια της αναφοράς περιστατικών σε πραγματικό χρόνο ώστε να συγκεντρωθούν επιστημονικά δεδομένα. Καθώς υπάρχει σημαντικός αριθμός ασθενών με ήπια συμπτώματα φαίνεται ότι η βαρύτητα της λοίμωξης από τον νέο κορονοϊό ομοιάζει με σοβαρή εποχική γρίπη. Επομένως, μπορούμε να προβλέψουμε ότι τελικά θα αποδειχθεί ότι η θνητότητα από τον νέο κορονοϊό θα είναι περίπου ίδια με αυτή του ιού της γρίπης δηλαδή γύρω στο 0,1%.\nΚαθώς ο αριθμός των κρουσμάτων αυξάνεται έχει σημασία για τους κλινικούς γιατρούς η θέσπιση κριτηρίων για τα ύποπτα κρούσματα ώστε να απομονώνονται και να αντιμετωπίζονται εγκαίρως. Αρχικά αυτό περιελάμβανε άτομα που είχαν επισκεφθεί την Κίνα και είχαν συμπτώματα λοίμωξης αναπνευστικού. Η αύξηση των κρουσμάτων όμως σε διάφορες χώρες του κόσμου όπως η Ιταλία, η Νότια Κορέα και η Ιαπωνία, αλλά και η ανεύρεση κρουσμάτων στις Ηνωμένες Πολιτείες που δεν είχαν ταξιδέψει εκτός χώρας και δεν είχαν γνωστή επαφή με ύποπτο κρούσμα, αναμένεται να αλλάξει τις οδηγίες αυτές. Η διάγνωση γίνεται με μοριακή μέθοδο, αλλά για την αντιμετώπιση της επιδημίας θα πρέπει να αυξηθούν οι διαγνωστικές δυνατότητες σε όλες τις χώρες με τη χρήση απλούστερων μεθόδων.\nΥπάρχουν πολλές προκλήσεις στην πρόληψη της εξάπλωσης της λοίμωξης και η μέθοδος της καραντίνας που εφαρμόσθηκε εκτεταμένα στην Κίνα οδήγησε σε περιορισμό των κρουσμάτων. Η γενίκευση όμως της μεθόδου αμφισβητείται με τρανό παράδειγμα την εξάπλωση της λοίμωξης στο κρουαζιερόπλοιο Diamond Princess όταν τέθηκε σε καραντίνα. Επιπλέον, από τη στιγμή που η λοίμωξη μεταδίδεται σε μια χώρα σε άτομα χωρίς ιστορικό ταξιδιών ή επαφής με γνωστά κρούσματα, μπορεί να ενδείκνυνται πρακτικές μείωσης της έκθεσης όπως η απομόνωση των ασθενών, το κλείσιμο των σχολείων και ο περιορισμός των μη αναγκαίων μετακινήσεων. Σημαντικό θέμα όμως είναι και η προστασία του ιατρικού και νοσηλευτικού προσωπικού που αναλαμβάνει τη φροντίδα των ασθενών καθώς τα ποσοστά λοιμώξεων και η αναμετάδοση της λοίμωξης σε εργαζομένους στο χώρο της υγείας είναι μεγάλη. Το προσωπικό θα πρέπει να φορά συγκεκριμένο εξοπλισμό και να είναι εκπαιδευμένο στο σωστό χειρισμό του.\nΠρος το παρόν, η θεραπεία της νόσου είναι υποστηρικτική. Διάφορα αντιϊικά φάρμακα όπως η ρεμντεσιβίρη, ο συνδυασμός λοπιναβίρη/ριτοναβίρη, η χλωροκίνη και πρόσφατα η φαβιλαβίρη έχουν χρησιμοποιηθεί χωρίς όμως αποδεδειγμένη αποτελεσματικότητα. Περισσότερες από 100 κλινικές μελέτες βρίσκονται αυτή τη στιγμή σε εξέλιξη δοκιμάζοντας τόσο παλαιότερα όσο και νέα σκευάσματα για την αντιμετώπιση της λοίμωξης. Επιπλέον 11 υποψήφια εμβόλια βρίσκονται σε εξέλιξη και μέσα στο Μάρτιο αναμένεται να ξεκινήσει η φάσης 1 μελέτη για ένα από αυτά. Η ανοσοσφαιρίνη από άτομα που έχουν θεραπευθεί είναι επίσης μια υποψήφια θεραπεία, ιδίως για πρώιμη παρέμβαση. Με βάση μελέτη από την Κίνα, ο μέσος χρόνος από την έναρξη των συμπτωμάτων ως τη νοσηλεία κυμαίνεται από 9 – 12 ημέρες διάστημα όπου η εφαρμογή θεραπευτικών πρακτικών μπορεί να αποτρέψει την εκδήλωση σοβαρών συμπτωμάτων.\nΗ επιδημία της λοίμωξης από τον νέο κορονοϊό βρίσκεται σε πλήρη εξέλιξη. Δεν υπάρχει όμως προηγούμενο στην ιστορία αναφορικά με την ταχύτητα συγκέντρωσης επιστημονικών δεδομένων και γνώσης που είναι απαραίτητα για την ανάπτυξη τόσο πρωτοκόλλων και παρεμβάσεων έγκαιρης διάγνωσης και αντιμετώπισης των ασθενών όσο και αποτελεσματικών φαρμάκων και ασφαλών εμβολίων.\nΝΕΟΤΕΡΑ ΔΕΔΟΜΕΝΑ ΓΙΑ ΤΗΝ ΕΠΙΔΗΜΙΑ ΤΟΥ ΚΟΡΩΝΟΪΟΥ ΑΠΟ ΤΟ ΠΑΝΕΠΙΣΤΗΜΙΟ ΑΘΗΝΩΝ (22.03.2020)\nΗ Ιατρική βιβλιογραφία και οι βάσεις δεδομένων Διεθνών Οργανισμών εμπλουτίζονται καθημερινά από νέα δεδομένα όσον αφορά στο νέο κορωνοϊό (SARS-Cov-2). Στη Θεραπευτική Κλινική της Ιατρικής Σχολής του ΕΚΠΑ, με Διευθυντή τον Καθηγητή και Πρύτανη Θάνο Δημόπουλο πραγματοποιείται αποδελτίωση των πιο σημαντικών δημοσιεύσεων και ανακοινώσεων.\nΠΑΡΑΤΗΡΗΤΗΡΙΟ JOHNS HOPKINS\nΤο πρωί της 22ης Μαρτίου 2020, το Παρατηρητήριο του Πανεπιστημίου Johns Hopkins ανακοίνωσε 308.609 κρούσματα με 13.069 θανάτους, ενώ 95.829 έχουν επιβεβαιωμένα αναρρώσει. Στην Κίνα έχουν διαγνωσθεί 81.054 κρούσματα και 3.261 θάνατοι.\nΣτη γειτονική Ιταλία έχει παρουσιαστεί τις τελευταίες ημέρες απότομη αύξηση των κρουσμάτων και πλέον βρίσκεται στη 2η θέση της λίστας με 53.578 επιβεβαιωμένα κρούσματα και 4.825 θανάτους, ξεπερνώντας ακόμα και τους θανάτους στην Κίνα.\nΤο Ιράν έχει 20.610 επιβεβαιωμένα κρούσματα και 1.556 θανάτους, ενώ υπάρχει σοβαρή ανησυχία από τη διεθνή κοινότητα για τη δυνατότητα ελέγχου της κατάστασης από το ιρανικό κράτος. Η Νότια Κορέα έχει καταγράψει 8.897 κρούσματα και 104 θανάτους και από την 3η βρίσκεται πλέον στην 8η θέση της λίστας καθώς παρατηρείται σταδιακή μείωση των νέων κρουσμάτων ανά ημέρα, σε αντίθεση με τις ευρωπαϊκές χώρες, που αποτελούν το νέο επίκεντρο της επιδημίας. Στην Ευρώπη, μετά την Ιταλία ακολουθεί η Ισπανία με 25.496 κρούσματα και 1.381 θανάτους, ενώ η Γερμανία έχει 22.364 κρούσματα και 84 θανάτους, η Γαλλία έχει 14.459 κρούσματα και 562 θανάτους, και το Ηνωμένο Βασίλειο 5.018 επιβεβαιωμένα περιστατικά και 233 θανάτους. Ιδιαίτερη ανησυχία προκαλεί η ραγδαία αύξηση των κρουσμάτων σε Ισπανία, Γαλλία και Γερμανία και η πιθανότητα εξέλιξης αντίστοιχα με την Ιταλία. Η επιλογή του Ηνωμένου Βασιλείου να επενδύσει στην απόκτηση συλλογικής ανοσίας «αγέλης» φαίνεται ότι γρήγορα αναιρείται και ξεκινάει καθυστερημένα η λήψη δραστικών μέτρων περιορισμού και κοινωνικής απομόνωσης. Πολλές επιπλέον Ευρωπαϊκές χώρες έχουν τετραψήφιο αριθμό περιστατικών όπως 6.863 η Ελβετία, 3.631 η Ολλανδία, 2.815 το Βέλγιο, 1.326 η Δανία, 2.176 η Νορβηγία, 1.770 η Σουηδία, 3.024 η Αυστρία και 1.280 η Πορτογαλία. Ραγδαία αύξηση παρουσιάζει τις τελευταίες μέρες η Τουρκία με 947 επιβεβαιωμένα κρούσματα και 21 θανάτους, ενώ οι εκτιμήσεις για τα πραγματικά κρούσματα ανέρχονται σε αρκετές χιλιάδες.\nΣτην Ελλάδα ο αριθμός των κρουσμάτων έχει παρουσιάσει άνοδο και έχει ανέλθει στα 530 ενώ έχουν σημειωθεί και 13 θάνατοι. Ανησυχία σχετικά με την εξάπλωση στην κοινότητα προκαλούν τα περιστατικά χωρίς επιβεβαιωμένη επαφή με ύποπτο κρούσμα και χωρίς να έχουν ιστορικό ταξιδιού στο εξωτερικό. Σημειώνουμε την ανάγκη εντατικοποίησης των διαγνωστικών ελέγχων ώστε να καταγραφούν όσα περιστατικά γίνεται περισσότερο, με δεδομένο ότι τα μη καταγεγραμμένα περιστατικά αποτελούν ιδιαίτερα σημαντική πηγή διασποράς του νέου κορωνοϊού, σύμφωνα με δημοσίευση των Li και συνεργατών στο περιοδικό Science 16Mar2020.\nΣημαντικότατη εξέλιξη στην προσπάθεια για την ανάπτυξη εμβολίων για τον νέο κορωνοϊό αποτελεί η έναρξη κλινικής δοκιμής φάσης 1 την περασμένη Δευτέρα στο Ινστιτούτο Έρευνας Υγείας του Kaiser Permanente Washington (KPWHRI) στο Σιάτλ των ΗΠΑ. Το εμβόλιο έχει την κωδική ονομασία mRNA-1273 και στη μελέτη αναμένεται να ενταχθούν 45 υγιείς εθελοντές ηλικίας 18 έως 55 ετών. Οι νεότερες τεχνολογίες πλατφόρμας και οι συνεργασίες βιοτεχνολογικών και φαρμακευτικών εταιρειών επιταχύνουν σημαντικά τη φάση των προκλινικών μελετών και επιπλέον κλινικές μελέτες αναμένεται να ξεκινήσουν και στην Ευρώπη, ενώ η Γερμανία φαίνεται να ηγείται της προσπάθειας με την έναρξη κλινικών δοκιμών στα τέλη του επόμενου μήνα. Ο Διευθυντής του Εθνικού Ινστιτούτου Αλλεργίας και Λοιμωδών Νοσημάτων των ΗΠΑ, δρ Anthony Fauci έχει δηλώσει ότι η ανάπτυξη ασφαλούς και αποτελεσματικού εμβολίου για τον SARS-CoV-2 αποτελεί επείγουσα προτεραιότητα για τη δημόσια υγεία.\nΦαίνεται ότι η λοίμωξη από τον κορωνοϊό έχει 2 φάσεις. Κατά την πρώτη φάση του πολλαπλασιασμού του ιού που διαρκεί αρκετές ημέρες παρουσιάζονται συνήθως ήπια συμπτώματα λόγω της άμεσης κυτταροπαθογενετικής δράσης του ιού και της ανοσολογικής απάντησης του οργανισμού απέναντι στο νέο παθογόνο. Σε αυτή τη φάση αναμένεται κυρίως όφελος από αντιικά φάρμακα όπως η λοπιναβίρη/ριτοναβίρη, η ρεμδεσιβίρη και το ανθελονοσιακό φάρμακο υδροξυχλωροκίνη. Η ομάδα του Dr. Didier Raoult στη Μασσαλία δημοσίευσε (17/03/20) τα αποτελέσματα μιας σειράς ασθενών με Covid-19 (Gautret et al. International Journal of Antimicrobial Agents 17Mar20) που έλαβαν υδροξυχλωροκίνη. Σε σχέση με την ομάδα ελέγχου που δεν έλαβε το φάρμακο, οι ασθενείς που έλαβαν υδροξυχλωροκίνη είχαν σημαντική μείωση του ιικού φορτίου την 6η ημέρα της θεραπείας. Επιπλέον φάνηκε ότι η προσθήκη αζιθρομυκίνης ενισχύει το παρατηρούμενο όφελος. Περαιτέρω μελέτες με μεγαλύτερο αριθμό ασθενών αναμένονται ώστε να επιβεβαιωθούν τα πολύ ενθαρρυντικά αποτελέσματα. Πολύ πρόσφατα δημοσιευμένη τυχαιοποιημένη κλινική μελέτη (18/03/20) στο περιοδικό The New England Journal of Medicine από τους Κινέζους ιατρούς Cao και συνεργάτες έδειξε ότι η προσθήκη του συνδυασμού λοπιναβίρης/ριτοναβίρης στην υποστηρικτική θεραπεία των ασθενών με Covid-19 δεν είχε το προσδοκώμενο όφελος. Ο συγκεκριμένος συνδυασμός όμως συνεχίζει να αξιολογείται μαζί με άλλους αντι-ιικούς παράγοντες όπως η ιντερφερόνη 1β καθώς και σε ασθενείς σε διάφορα στάδια της νόσου. Είναι πιθανό ο συνδυασμός λοπιναβίρης/ριτοναβίρης να πρέπει να χορηγηθεί νωρίς κατά την πορεία της νόσου ώστε να αποκομίσουμε όφελος από τη χρήση του. Είναι αναγκαίο να αναμένουμε τα αποτελέσματα τυχαιοποιημένων κλινικών μελετών για να βγάλουμε ασφαλή συμπεράσματα και να διαμορφωθούν οι αντίστοιχες κατευθυντήριες οδηγίες. Μόλις πρόσφατα κινέζοι επιστήμονες ανακοίνωσαν επίσης τα πολύ ενθαρρυντικά αποτελέσματα της φαβιπιραβίρης, ενός αντι-ιικού φαρμάκου που χρησιμοποιείται στην Κίνα έναντι του ιού της γρίπης. Ασθενείς με COVID-19 που έλαβαν φαβιπιραβίρη αρνητικοποίησαν το τεστ για τον SARS-CoV-2 σε διάμεσο χρονικό διάστημα 4 ημερών σε αντίθεση με τους υπόλοιπους που χρειάστηκαν 11 ημέρες. Οι Baron και συνεργάτες σημειώνουν σε δημοσίευσή τους στο περιοδικό International Journal of Antimicrobial Agents 13Mar2020 ότι ένα επιπλέον αντιβιοτικό που χρησιμοποιείται κατά της σταφυλοκοκκικής λοίμωξης, η τεικοπλανίνη, μπορεί να έχει δραστικότητα απέναντι στον SARS-CoV-2. Η δεύτερη φάση είναι η ειδική ανοσία που πλέον αντιμετωπίζει τον ιό και οδηγεί σε πτώση του ιικού φορτίου. Ωστόσο, σε αυτή τη φάση της λοίμωξης μπορεί να παρατηρηθεί δευτερογενής αιμοφαγοκυτταρική λεμφοιστιοκυττάρωση που χαρακτηρίζεται από υπερβολική αύξηση των φλεγμονωδών κυτοκινών (καταιγίδα κυτοκινών) η οποία μπορεί να οδηγήσει σε βλάβη οργάνων και επιδείνωση της κατάστασης του ασθενούς (Young et al. JAMA 3Mar2020). Σε αυτή ακριβώς τη φάση της νόσου φαίνεται να έχει ρόλο η χρήση μονοκλωνικών αντισωμάτων έναντι της ιντερλευκίνης 6 (IL-6), η οποία είναι βασικός μεσολαβητής της συστηματικής φλεγμονής, όπως η τοσιλιζουμάμπη, η σαριλουμάμπη και το νεότερο αντι-IL6 μονοκλωνικό αντίσωμα TZLS-501. Άλλες ανοσοκατασταλτικές θεραπείες με πιθανό όφελος είναι τα μονοκλωνικά αντισώματα έναντι της ιντερλευκίνης 1 (ανακινρα) και έναντι των JAK κινασών. Επιπλέον, σε ασθενείς που αναπτύσσουν σύνδρομο οξείας αναπνευστικής ανεπάρκειας (ARDS) η χορήγηση μεθυλπρεδνιζολόνης μπορεί να έχει όφελος στην έκβαση της νόσου, σύμφωνα με μελέτη των Wu και συνεργατών στο περιοδικό JAMA Internal Medicine 13Mar2020. Τέλος, σημειώνεται η ανακοίνωση του Ευρωπαϊκού Οργανισμού Φαρμάκων (ΕΜΑ) στις 18/03/20 σύμφωνα με την οποία δεν υπάρχουν επαρκή δεδομένα μέχρι σήμερα που να υποστηρίζουν την επιδείνωση των συμπτωμάτων της λοίμωξης από COVID-19 σε ασθενείς που λαμβάνουν ιμπουπροφαίνη.\nΜια πολυκεντρική μελέτη στην Κίνα που δημοσιεύτηκε από τους Pan και συνεργάτες στο περιοδικό American Journal of Gastroenterology (March 2020) ανέλυσε στοιχεία από 204 ασθενείς με COVID-19. Σχεδόν οι μισοί ασθενείς (49%) προσήλθαν στο νοσοκομείο με γαστρεντερικά ενοχλήματα (ανορεξία, διάρροια, έμετος, κοιλιακό άλγος) ως το προεξάρχον σύμπτωμα. Κατά την πορεία της νόσου, τα συμπτώματα από το γαστρεντερικό παρουσίαζαν επιδείνωση όσο αύξανε η σοβαρότητα της ασθένειας. Οι ασθενείς που δεν εμφάνιζαν γαστρεντερικά συμπτώματα ήταν μάλιστα πιο πιθανό να θεραπευτούν και να λάβουν εξιτήριο συγκριτικά με τους υπόλοιπους. Ενδιαφέρον παρουσιάζει το γεγονός ότι σε 7 περιπτώσεις απουσίαζαν εντελώς τα συμπτώματα από το αναπνευστικό σύστημα. Επομένως, σε περιοχές όπου υπάρχει συρροή κρουσμάτων COVID-19 η παρουσία γαστρεντερικών συμπτωμάτων, ακόμα και σε απουσία συμπτωμάτων από το αναπνευστικό, θα πρέπει να συμπεριληφθεί η λοίμωξη από το νέο κορωνοϊό στη διαφορική διάγνωση.\nΠροέλευση του νέου κορωνοϊού SARS–CoV-2\nΕν μέσω της παγκόσμιας έκτακτης ανάγκης COVID-19 για τη δημόσια υγεία, είναι λογικό να αναρωτηθεί κανείς ποια είναι η σημασία να μελετηθεί η προέλευση της πανδημίας. Η λεπτομερής κατανόηση του τρόπου με τον οποίο ένας ιός των ζώων ξεπέρασε τα όρια των ειδών για να μολύνει τους ανθρώπους τόσο αποτελεσματικά θα βοηθήσει στην πρόληψη μελλοντικών αντίστοιχων γεγονότων. Για παράδειγμα, εάν ο SARS-CoV-2 υπέστη προσαρμογές σε άλλο ζωικό είδος, τότε υπάρχει ο κίνδυνος μελλοντικών γεγονότων εκ νέου εμφάνισης. Αντίθετα, εάν η προσαρμοστική διαδικασία έλαβε χώρα στους ανθρώπους, ακόμη και αν εμφανιστούν επαναλαμβανόμενες ζωονοτικές μεταφορές, είναι σχεδόν απίθανο να προκληθούν αντίστοιχες επιδημίες χωρίς την ίδια σειρά μεταλλάξεων. Επιπλέον, η ταυτοποίηση των εγγύτερων συγγενικών ιών του SARS-CoV-2 που κυκλοφορούν στα ζώα θα βοηθήσει σε μεγάλο βαθμό τις μελέτες της λειτουργίας του ιού. Η μελέτη των Andersen και συνεργατών με δημοσίευσή τους στο περιοδικό Nature Medicine 17Mar2020 περιγράφει τα γονιδιωματικά χαρακτηριστικά του νέου κορωνοϊού, τα οποία μπορούν να εξηγήσουν εν μέρει τη μολυσματικότητα και τη μεταδοτικότητα του SARS-CoV-2 στους ανθρώπους. Παρόλο που τα στοιχεία δείχνουν ότι ο SARS-CoV-2 δεν είναι αποτέλεσμα σκόπιμης ανθρώπινης παρέμβασης και εργαστηριακής ανάπτυξης, είναι σήμερα αδύνατο να προσδιοριστεί επακριβώς η ακριβής εξελικτική πορεία του ιού.\nΤονίζουμε την αναγκαιότητα να είμαστε όλοι συνεπείς στα μέτρα κοινωνικής απομόνωσης που έχουν τεθεί σε εφαρμογή στη χώρα μας. Η καθυστερημένη εφαρμογή τους μπορεί να μειώσει τα χρονικά περιθώρια για τον έλεγχο της αλυσίδας μετάδοσης. Αποτελεί γεγονός ότι πλέον η πλήρης αναχαίτιση της πανδημίας αποτελεί ουτοπία. Ο σκοπός είναι να επιβραδύνουμε σημαντικά την πορεία της, ώστε να αναβάλουμε την έξαρση, δηλαδή το μέγιστο αριθμό κρουσμάτων ανά ημέρα, και τα νέα κρούσματα να διασπαρούν στο χρόνο “flattening of the epidemic curve”.Μόνο με αυτό τον τρόπο θα μπορέσει το εθνικό σύστημα υγείας να ανταπεξέλθει στις ανάγκες νοσηλείας και υποστήριξης των ασθενών που χρήζουν νοσηλείας και εντατικής υποστήριξης. Τέλος, τονίζουμε την ιδιαίτερα μειωμένη διαθεσιμότητα αίματος και την αδήριτη ανάγκη για συνέχιση της αιμοδοσίας η οποία συνεχίζει πραγματοποιείται με ασφάλεια στους κατάλληλα διαμορφωμένους σταθμούς αιμοδοσίας.\nΚαθηγητής Ιατρικής Σχολής ΕΚΠΑ\nCOVID 19 ΠΟΥ ΚΟΡΟΝΟΪΟΣ ΕΠΙΦΑΝΕΙΕΣ ΙΟΣ ΟΔΗΓΙΕΣ κοροναϊός\nΑποκαλυπτικό βίντεο δείχνει πώς εξαπλώνεται ο κορονοϊός αν φορέας του ιού βήξει σε σούπερ μάρκετ Οι καπνιστές (και οι ατμιστές) μπορεί να κινδυνεύουν περισσότερο από τον κορονοϊό\nΠέτσας: Διάγγελμα Μητσοτάκη στις έξι το απόγευμα – Δεν θα αναγγείλει lockdown\nΑνακοίνωση του ΥΠ.ΠΟ.Α πως θα λειτουργήσουν οι πολιτιστικές εκδηλώσεις\nΝέα μέτρα για τον κορονοϊό από τη Δευτέρα 21 Σεπτεμβρίου


ΚΑΘΗΜΕΡΙΝΟ ΡΟΥΚΟΥΜΟΥΚΟΥ: Ένας στους δύο δυσκολεύεται να καλύψει τις δαπάνες υγείας\nΟκτώ στους δέκα πολίτες πληρώνουν από την τσέπη τους για υπηρεσίες πρωτοβάθμιας φροντίδας υγείας. Το 46% εκτιμά πως το νέο σύστημα Πρωτοβάθμιας Φροντίδας Υγείας θα επιδεινώσει τις παρεχόμενες υπηρεσίες.\nΜάλιστα το 20% εξ αυτών δήλωσαν ότι έχουν δαπανήσει πάνω από 70 ευρώ τον μήνα. Επίσης, ένας στους δύο πολίτες δυσκολεύεται να καλύψει τις δαπάνες υγείας, ενώ σε δυσμενέστερη θέση βρίσκονται τα άτομα άνω των 65 ετών που σε ποσοστό 60% ,δεν μπορούν να πληρώσουν τα χρήματα που απαιτούνται, όπως προκύπτει από την έρευνα. Αποκαλυπτικό είναι και το εύρημα ότι το 50% των πολιτών δυσπιστούν σε σχέση με το δημόσιο σύστημα υγείας, εκτιμώντας ότι για να καλύψουν τις ανάγκες τους θα πρέπει να πληρώσουν. Σχετικά με το νέο σύστημα Πρωτοβάθμιας Φροντίδας Υγείας (ΠΦΥ), η εικόνα των πολιτών, σύμφωνα με τα ευρήματα, έχει επιδεινωθεί τους τελευταίους οχτώ μήνες, με το 41% να δηλώνει ότι έμεινε δυσαρεστημένο από την επίσκεψη, σε κάποια Μονάδα της ΠΦΥ.